Padah terlebih mesra dalam pesawat, wanita ditahan selepas mendarat di Dubai... Penyeludup dadah tiba-tiba mengaku anak!

PERJALANAN seorang wanita ke Dubai tiba-tiba bertukar cemas apabila dia nyaris menjadi kambing hitam sindiket penyeludupan dadah.

Menurut mangsa yang tidak mendedahkan identitinya, kejadian bermula apabila dia berkenalan dengan seorang wanita sedikit berumur yang duduk di sebelahnya di dalam sebuah pesawat.

"Jika anda sering naik kapal terbang, hati-hati dengan jiran tempat duduk yang mesra dan terlebih ramah. Saya berdepan dengan situasi itu.

"Dia minta saya membantunya memasukkan beg ke dalam ruang bagasi di atas tempat duduk. Tapi tiba-tiba seorang lelaki yang duduk berdekatan datang menolong. Wanita tadi segera duduk dan memulakan perbualan.

"Namun ketika dalam perjalanan, kawan baru saya ni tiba-tiba mengadu sakit perut. Dengan baik hati saya memanggil pramugari," imbasnya.

Jangan terlalu mesra dengan individu yang baru dikenali di lapangan terbang atau di dalam pesawat. -Foto Freepik

Bercerita lanjut tentang situasi itu, mangsa berkata wanita berkenaan sebenarnya cuba mewujudkan persepsi dengan orang sekeliling tentang hubungan antara mereka.

"Tiba-tiba dia panggil saya sebagai my daughter. Pramugari memberitahu saya bahawa tiada apa yang boleh mereka lakukan kecuali memberikan ubat tahan sakit dan tunggu sehingga mendarat.

"Kawan baru saya tu menangis dan berpeluh. Dia enggan melepaskan tangan saya. Semua orang anggap kami mengenali antara satu sama lain," katanya.

Rupa-rupanya situasi antara mangsa dan wanita itu di sepanjang perjalanan diperhatikan seorang lelaki yang menghidu ada sesuatu yang tidak kena.

Sejurus tiba di Dubai, penumpang lelaki berkenaan mendekatinya dan memberi amaran agar dia menjauhkan diri daripada wanita itu.

"Apabila mendarat lelaki itu menasihati saya supaya menjauhkan diri daripada wanita ini dan menjelaskan kepada kru kabin bahawa kami tidak punya sebarang kaitan.

Kes individu diperdaya menjadi keldai dadah di lapangan terbang sering dilaporkan media sebelum ini. -Foto Freepik

"Ketika itu juga wanita tersebut merayu supaya saya tolong membawa beg tangannya.

"Saya berbelah bagi tetapi lelaki tadi memandang ke arah saya dan dengan tegas menggelengkan kepalanya. Dia memberitahu supaya membiarkan kru kabin mengendalikannya," ujarnya lagi.

Nampaknya situasi pelik di sepanjang perjalanan ke Dubai itu tidak terhenti begitu saja.

Ketika sedang menunggu di ruangan menuntut bagasi, mangsa dikejutkan pula dengan insiden kejar mengejar antara wanita tadi dengan anggota keselamatan.

"Semasa menunggu bagasi, saya nampak wanita tadi berlari membawa sebuah beg ke arah pintu keluar. Syukur pihak polis berjaya memberkasnya.

"Namun ketika dia dibawa ke bilik khas, wanita tadi terpandang ke arah saya dan dia terus memanggil saya my daughter, my daughter. Ketika ini baru saya tahu dia membawa dadah dan cuba mengaitkan saya," ceritanya lagi.

Jaga barangan peribadi anda setiap kali menaiki pesawat. -Foto Freepik

Tambahnya, dia terselamat apabila berjaya membuktikan tidak mempunyai kaitan dengan suspek.

"Polis ambil pasport saya dan minta suspek beritahu nama dan maklumat peribadi saya jika benar kami mempunyai kaitan.

"Dengan izin Tuhan, saya tidak memberitahu nama saya ketika kami berbual di atas kapal terbang. Suspek gagal buktikan kami mengenali antara satu sama lain," katanya penuh kelegaan.

Pemeriksaan cap jari juga mendapati mangsa sebenarnya menjadi sasaran untuk dikaitkan dalam taktik penyeludupan dadah.

Mangsa berkata kejadian tersebut menjadi pengajaran besar agar dia lebih berhati-hati pada masa akan datang.

"Saya dilepaskan dengan nasihat jangan sekali-kali menyentuh bagasi sesiapa sama ada dalam pesawat atau di lapangan terbang.

"Mulai hari itu saya tidak kisah berapa banyak bagasi yang anda ada, sila uruskanlah sendiri. Saya juga tidak akan menawarkan kamu troli untuk meletakkan bagasi anda. Barang anda adalah masalah anda, itu polisi saya.

"Jika anda tidak dapat mencapai ruang di atas tempat duduk, dan saya adalah orang terdekat, sila hubungi kru kabin," ujarnya mengakhiri bicara.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

keldai dadah, penyeludup dadah, dadah dalam kapal terbang, tip naik pesawat

Summary: <b>SEORANG</b> wanita nyaris diperdaya penyeludup dadah ketika dia dalam perjalanan ke Dubai.

{\"image_path\":\"uploads\\/images\\/2023\\/05\\/26\\/2090663.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":513,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Orang ramai diminta berhati-hati di lapangan terbang agar tidak menjadi mangsa penyeludup dadah. - Foto Freepik\",\"image_count\":4}

Abstract blur and defocused seat in airplane interior for background


Panorama memukau, ada ruang privasi untuk pelancong... ini senarai 4 pantai bogel di Thailand

KEDENGARAN tidak masuk akal, namun aktiviti berbogel di tempat terbuka mempunyai pengikutnya yang tersendiri.

Maka tidak hairanlah pantai-pantai bogel di negara seperti Sepanyol, Brazil dan Itali menjadi pilihan segelintir individu untuk pergi bercuti.

Mungkin ramai yang belum tahu, negara Thailand juga mempunyai pantai bogel yang semakin dikenali dalam kalangan penggemar aktiviti itu.

Berikut merupakan senarai lima pantai bogel di Thailand:

1. Pantai Nui

Pantai ini terletak 51 kilometer (km) dari Lapangan Terbang Phuket.

Tarikannya merangkumi kawasan teluk tersembunyi yang menawarkan ruangan privasi buat pengunjung.

Pantai ini juga sesuai untuk aktiviti berkayak dan meluncur.

Banyak aktiviti menarik yang boleh dilakukan di kawasan pantai.

Lokasi pantai bogel ini boleh diakses dengan pacuan empat roda atau basikal quad kerana jalan yang menuju ke pantai hanyalah batu kelikir.

Jika pengunjung ingin menjimatkan masa berulang-alik dari bilik hotel dan pantai, mereka boleh mendaftar masuk ke Lemon Tree Resort yang terletak hanya beberapa meter dari pantai bogel itu.

2. Pantai Mai Khao

Hanya terletak 7km dari Lapangan Terbang Phuket, pantai ini sememangnya mudah diakses melalui jalan raya.

Ia merupakan salah satu pantai bogel terpanjang di Thailand.

Malah, ia juga merupakan antara pantai yang belum dirosakkan dengan arus kemodenan dan menawarkan tarikan alam semula jadi yang terbaik buat pengunjung.

Mai Khao dianggap sebagai destinasi percutian tenang dan disebut-sebut sebagai pantai bogel terbaik dunia di Thailand.

3. Pantai Big Buddha

Walaupun pantai ini tidak tersenarai secara rasmi sebagai pantai bogel, ramai pelancong suka berjalan dan berenang dalam keadaan tanpa seurat benang di lokasi itu.

Panorama memukau yang menggamit kehadiran pelancong.

Ia terletak di pantai barat Koh Phra dan menghadap ke Laut Andaman.

Pantai ini agak terpencil dan terbentang lebih 10 kilometer.

4. Pantai Leela

Untuk tiba ke lokasi ini, pelancong boleh mengambil penerbangan dari Koh Samui dan menaiki bas atau feri ke daerah Koh Phangan.

Ia merupakan sebuah lagi pantai bogel tidak rasmi di Thailand, yang mana pelancong boleh menghabiskan beberapa jam untuk berjemur tanpa seurat benang.

Terdapat beberapa banglo yang menghiasi pantai jika pengunjung memutuskan untuk bermalam di sekitar pantai bogel ini.

Sebagai peringatan, perbuatan berbogel di hadapan khalayak ditegah dalam Islam dan semua pihak perlu menjauhinya.

Menurut laman web Mufti Wilayah Persekutuan, membuka aurat dalam keadaan berseorangan juga haram jika tiada keperluan atau hajat tertentu.

Namun, hukummnya menjadi harus jika ada keperluan seperti seseorang itu ingin melakukan qadha hajat, mandi, tabarrud (mengilangkan suasana panas), berubat, dan menukar pakaian. - Travel Triangle.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Pantai bogel, pantai bogel Thailand, nudist beach, bogel di pantai

Summary: <b>THAILAND</b> turut mempunyai pantai bogel yang menjadi tarikan pelancong.

Panorama indah pantai di negara Thailand.


Walau tak 100 peratus sempurna tapi orang tahu akan sampai ke Tanah Suci... tidak terkandas

JENAMA Andalusia Travel and Tour Sdn Bhd, sebuah syarikat pengembaraan sememangnya tidak asing lagi dalam industri pelancongan khususnya dalam pengurusan jemaah umrah dan haji.

Berpengalaman selama 21 tahun mengendalikan perkhidmatan ejen pelancongan ke destinasi seluruh dunia dengan pakej terbaik, Andalusia ketika ini harus berbangga dengan pencapaian mereka kerana rekod kecemerlangan yang ditunjukkan berjaya memberi keyakinan kepada pelanggan.

Mendapat pengiktirafan dengan memenangi Anugerah Persatuan Ejen-ejen Pelancongan dan Pengembaraan Malaysia (MATTA) bagi kategori Agensi Pelancongan Terbaik Umrah dan Haji pada 2019, Pengarah dan Penasihat Undang-undangnya, Ida Riswana Idris berkongsi kisah bagaimana jenama itu dibina serta suka duka yang dilalui sebelum mereka menjadi peneraju agensi pelancongan ketika ini.

Ikuti temu bual eksklusif pihak Andalusia bersama mStar yang diadakan di pejabatnya di Kampung Pandan, Kuala Lumpur.

Andalusia merupakan sebuah agensi pelancongan yang dikenali ramai. Bolehkah Puan kongsi mengenai latar belakang Andalusia?

Andalusia sebenarnya sudah wujud sejak 1983. Tapi waktu itu ada lesen penuh namun 'dormant'. Saya diberi kepercayaan oleh sebuah syarikat Singapura untuk membeli Andalusia. Saya merupakan peguam yang menguruskan pegangan Andalusia. Tiba-tiba berlaku peristiwa 11 September, pada waktu itu semua agreement sudah lengkap, tapi terhenti kerana peristiwa itu. Mereka tak jadi membeli namun vendor mahu menjual.

Saya beritahu suami yang ketika itu masih dalam perkhidmatan kerajaan, mengapa tidak kita beli sahaja sebagai pelan untuk hari tua. 'Deal' bermula sejak 2001, pada 2002 uruskan pemilikan dan sebagainya, pada 2003 kita mulakan operasi. Begitulah cerita bagaimana Andalusia bermula. Hanya ada pejabat kecil dan menumpang firma guaman ketika itu.

<svg height="50px" version="1.1" viewbox="0 0 60 60" width="50px" xmlns="https://www.w3.org/2000/svg" xmlns:xlink="https://www.w3.org/1999/xlink"><g fill="none" fill-rule="evenodd" stroke="none" stroke-width="1"><g fill="#000000" transform="translate(-511.000000, -20.000000)"><g><path d="M556.869,30.41 C554.814,30.41 553.148,32.076 553.148,34.131 C553.148,36.186 554.814,37.852 556.869,37.852 C558.924,37.852 560.59,36.186 560.59,34.131 C560.59,32.076 558.924,30.41 556.869,30.41 M541,60.657 C535.114,60.657 530.342,55.887 530.342,50 C530.342,44.114 535.114,39.342 541,39.342 C546.887,39.342 551.658,44.114 551.658,50 C551.658,55.887 546.887,60.657 541,60.657 M541,33.886 C532.1,33.886 524.886,41.1 524.886,50 C524.886,58.899 532.1,66.113 541,66.113 C549.9,66.113 557.115,58.899 557.115,50 C557.115,41.1 549.9,33.886 541,33.886 M565.378,62.101 C565.244,65.022 564.756,66.606 564.346,67.663 C563.803,69.06 563.154,70.057 562.106,71.106 C561.058,72.155 560.06,72.803 558.662,73.347 C557.607,73.757 556.021,74.244 553.102,74.378 C549.944,74.521 548.997,74.552 541,74.552 C533.003,74.552 532.056,74.521 528.898,74.378 C525.979,74.244 524.393,73.757 523.338,73.347 C521.94,72.803 520.942,72.155 519.894,71.106 C518.846,70.057 518.197,69.06 517.654,67.663 C517.244,66.606 516.755,65.022 516.623,62.101 C516.479,58.943 516.448,57.996 516.448,50 C516.448,42.003 516.479,41.056 516.623,37.899 C516.755,34.978 517.244,33.391 517.654,32.338 C518.197,30.938 518.846,29.942 519.894,28.894 C520.942,27.846 521.94,27.196 523.338,26.654 C524.393,26.244 525.979,25.756 528.898,25.623 C532.057,25.479 533.004,25.448 541,25.448 C548.997,25.448 549.943,25.479 553.102,25.623 C556.021,25.756 557.607,26.244 558.662,26.654 C560.06,27.196 561.058,27.846 562.106,28.894 C563.154,29.942 563.803,30.938 564.346,32.338 C564.756,33.391 565.244,34.978 565.378,37.899 C565.522,41.056 565.552,42.003 565.552,50 C565.552,57.996 565.522,58.943 565.378,62.101 M570.82,37.631 C570.674,34.438 570.167,32.258 569.425,30.349 C568.659,28.377 567.633,26.702 565.965,25.035 C564.297,23.368 562.623,22.342 560.652,21.575 C558.743,20.834 556.562,20.326 553.369,20.18 C550.169,20.033 549.148,20 541,20 C532.853,20 531.831,20.033 528.631,20.18 C525.438,20.326 523.257,20.834 521.349,21.575 C519.376,22.342 517.703,23.368 516.035,25.035 C514.368,26.702 513.342,28.377 512.574,30.349 C511.834,32.258 511.326,34.438 511.181,37.631 C511.035,40.831 511,41.851 511,50 C511,58.147 511.035,59.17 511.181,62.369 C511.326,65.562 511.834,67.743 512.574,69.651 C513.342,71.625 514.368,73.296 516.035,74.965 C517.703,76.634 519.376,77.658 521.349,78.425 C523.257,79.167 525.438,79.673 528.631,79.82 C531.831,79.965 532.853,80.001 541,80.001 C549.148,80.001 550.169,79.965 553.369,79.82 C556.562,79.673 558.743,79.167 560.652,78.425 C562.623,77.658 564.297,76.634 565.965,74.965 C567.633,73.296 568.659,71.625 569.425,69.651 C570.167,67.743 570.674,65.562 570.82,62.369 C570.966,59.17 571,58.147 571,50 C571,41.851 570.966,40.831 570.82,37.631"></path></g></g></g></svg>

View this post on Instagram

A post shared by mStar (@mstaronlineofficial)

Kemudian kami mula memahami dan belajar tentang pengurusan umrah. Sejak 2002 hingga sekarang, 21 tahun dah... banyak perkara yang berkembang. Kami mengenal pasti apa perkara yang paling penting dalam industri ini. Sebagai agensi pelancongan yang mengendalikan umrah, kami sebenarnya pihak ketiga iaitu sebagai perantara orang beli tiket penerbangan, urus visa, urus hotel. Ada banyak perkara tak boleh kawal tapi kami kena meminimumkan risiko.

Saya mempunyai latar belakang bidang perundangan, jadi apabila berkisar soal perniagaan dan pakej, duit orang adalah amanah. Daripada awal, kita asingkan. Duit klien ialah duit yang diberi kepercayaan. Ramai yang 'slit' bila dapat duit banyak, terlupa bahawa itu bukan duit kita. Kena ingat, setiap bayaran ialah duit orang... duit kita adalah selepas 'float'. Salah langkah memang orang tak terbang.

Kami bermula dengan satu tingkat hotel, lama-lama jadi separuh bangunan sehinggalah memajak hotel. Kenapakah kita pajak? Apabila kita buat servis, kita kena ada barang dulu. Dalam konteks ini, tiket penerbangan kena lock, hotel kena lock... itulah barangnya. Apabila barangnya dah ada, baru boleh menjual. Itulah caranya kami berkembang iaitu apabila orang percaya yang kami ada 'barang'.

Apakah istimewanya Andalusia yang dapat membezakannya dengan agensi pelancongan atau syarikat pengendali umrah lain?

Pertamanya, mungkin kami berjaya membina jenama yang stabil. Jenama itu sendiri orang nampak ia terjamin walau tak 100 peratus sempurna tapi orang tahu akan sampai (ke Tanah Suci)... tidak terkandas.

Andalusia turut tidak terkecuali berdepan dengan isu membabitkan jemaah namun syarikat tersebut mempunyai strategi ampuh bagi mengatasinya.

Foto: Low Lay Phon/The Star

Selain itu, kelebihan Andalusia, kami ada 45 buah cawangan, kami ada kakitangan untuk mengendali perkhidmatan dan apa yang penting, kami turut mempunyai kakitangan di sana (Tanah Suci). Di sana kami ada pejabat dan petugas untuk urus kebajikan jemaah, hotel dan sebagainya. Saya sendiri berangkat ke sana dua kali atau sekali sebulan. Ibaratnya di sana juga ada ibu pejabat.

Dalam industri ini, kita perlu mempunyai hubungan yang baik dengan pihak di Arab Saudi, kena faham cara kerja mereka. Orang Arab pun manusia dan bekerja macam kita, kita mesti faham isu mereka dalam usaha kita nak selesaikan apa-apa isu di pihak kita.

Bagaimanakah pula pakej-pakej yang ditawarkan oleh Andalusia?

Untuk musim 1445 Hijrah, kami menawarkan empat jenis pakej. Pertama ialah pakej premium yang termasuk dengan tren, hotel lima bintang yang dalam anggaran RM11,000 dan ke atas. Ia dikira affordable pada masa sekarang.

Pakej kedua, pakej jarak dekat. Hotel penginapannya tidak bertaraf lima bintang namun tetap bagus dan berjarak dekat dari masjid.

Pakej ketiga, pakej sederhana. Hotelnya dalam jarak yang dikategorikan 'walkable' iaitu sekitar 350 meter hingga 450 meter antara hotel dengan masjid.

Pakej keempat, pakej ekonomi. Jarak antara hotel dengan masjid sekitar 700 meter, masih dalam kategori 'walkable' dan paling penting, harganya mampu milik, iaitu berharga bermula RM6,990 iaitu di bawah harga yang ditetapkan oleh kementerian (Kementerian Pelancongan, Seni dan Budaya). Saya mahu ramai orang boleh pergi juga ke sana.

Bagaimanakah sambutan jemaah terhadap Andalusia pasca Covid-19?

Apabila kerajaan umum boleh terbang ke Tanah Suci pada Oktober 2021, ramai yang pergi ketika itu hanya tawakal saja. Tapi ramai gembira sebab ketika itu jemaah masih tak ramai, semua orang mengikut peraturan.

Pada 2022, keadaan dah mula stabil dan orang dah ramai ke sana. Musim baru pada Ogos 2022, lagi bertambah ramai... ketika itulah bermulanya episod orang tak dapat pergi kerana tiba-tiba harga mencanak naik.

Masa kita dalam Perintah Kawalan Pergerakan (PKP), kami mempunyai sekitar 13,000 orang jemaah yang tak dapat terbang. Mereka yang dah booking. Masa PKP, siapa yang bayar deposit, mereka ada tempoh sehingga tiga tahun untuk ke sana... duit mereka tak lupus. Daripada 13,000 orang jemaah, sekarang kita ada hanya 4,000 orang jemaah yang belum terbang dan dalam tempoh menunggu.

Menyentuh soal peningkatan kos serta terdapat segelintir jemaah yang tidak dapat mengerjakan umrah pada saat-saat akhir kerana kelemahan pengurusan agensi pelancongan tertentu, bagaimanakah pula pihak Andalusia dalam mendepani perkara ini?

Ada juga sesetengah kes seperti ini namun tak ramai. Daripada 48,000 orang jemaah yang kami kendalikan, hanya sekitar 300 ke 400 orang jemaah yang terkesan daripada pakej kami yang hotelnya berubah. Kami tak kata kami beri pampasan sebab dalam akta, ia membenarkan jika memang tiada 'availability', syarikat boleh tukar (perancangan) asalkan jemaah dimaklumkan lebih awal.

Andalusia menjadi antara jenama pilihan jemaah untuk ke Tanah Suci sejak 21 tahun lalu.

Malah syarat tambahan dalam kontrak syarikat kami dengan jemaah, memang kami nyatakan sekiranya berlaku tiada kekosongan atau bilik rosak, kami boleh ganti dengan syarat beri notis.

Kami tak teruk sangat berdepan dengan isu kenaikan kos sebab bilik yang tak cukup dan berubah, ada kenaikan harga, kami masih boleh 'absorb'. Tahun ini hanya sekali saja kami ada kenaikan iaitu sekitar RM200 hingga RM300 sebab sebelum 1 November lalu terdapat isu mata wang. Kami maklumkan kepada jemaah bahawa terdapat peningkatan kos dan kami berkongsi kos itu. Contohnya kos kenaikan RM400 jadi kita kongsi kos iaitu masing-masing RM200. RM200 ditanggung jemaah, RM200 ditanggung Andalusia. Jadi dengan pendekatan itu, tiada suara-suara yang 'bising'.

Daripada segi kebajikan jemaah, bagaimanakah pendekatan atau cara pengurusan Andalusia?

Ramai yang berpuas hati. Ada juga beberapa permintaan peribadi yang pihak kami boleh layan kerana setiap kumpulan jemaah, akan ada mutawif sendiri. Kami memang lahirkan mutawif sendiri, kami akan latih dan ajar. Kami akan berikan ujian pengambilan mutawif.

Selain mutawif, kami ada kakitangan tetap yang menjaga soal kebajikan. Misalnya jika jemaah sakit, meninggal dunia atau apa jua isu, kami ada kakitangan yang akan uruskan. Ia bermula daripada jemaah daftar masuk, beri kunci, masalah-masalah lain... setiap hotel pasti ada pejabat kecil. Apabila kami pajak hotel, kami minta sebuah bilik kecil untuk dijadikan pejabat Andalusia. Ia seperti pusat sehenti. Apa jua masalah, jemaah boleh rujuk pejabat kecil di hotel itu.

Pegawai kebajikan kami pun menjaga jemaah yang perlu menjalani rawatan dialisis. Dalam hal ini tak banyak agensi pelancongan lain ambil kerana leceh. Dialisis ni menunggu untuk giliran satu hal, kemudian tunggu proses cuci, kena 'block' mesin. Jadi staf kita akan pergi awal pagi ke hospital untuk beratur ambil giliran.

Kalau ada jemaah jatuh sakit pun, staf kami akan kendali dan urus semuanya.

Andalusia juga antara agensi pelancongan yang mendapat lesen pengelola jemaah haji. Boleh puan kongsi serba ringkas mengenainya?

Kalau tidak silap, kami dapat lesen pengelola jemaah haji pada 2005. Berkenaan dengan pakej haji musim ini, kami bermula dengan harga RM45,990 (pakej ekonomi). Kami ada dua jenis pakej iaitu pakej ekonomi dan pakej jarak dekat. Yang pakej jarak dekat bermula dengan harga RM67,990.

Pengelola jemaah haji yang lesennya di bawah Tabung Haji, semuanya perlu lengkap kerana kami memang dijaga oleh Tabung Haji. Kami akan diberi markah dimerit sekiranya ada isu yang tak betul dalam apa yang kita isytiharkan. Hanya ada 22 buah syarikat sahaja yang dipantau oleh Tabung Haji termasuk Andalusia.

Andalusia turut menawarkan pakej pelancongan dengan servis terbaik ke negara-negara lain selain Arab Saudi.

Akhir sekali, sungguhpun Andalusia tidak terpalit dengan isu jemaah terkandas seperti yang viral ketika ini, namun sebagai orang kuat serta pengamal undang-undang, mungkin puan boleh kongsi sesuatu untuk dijadikan renungan bersama?

Kesimpulannya, apabila menjual sesuatu, mesti kena ada barangnya dulu. Kebanyakan isu berlaku seperti perubahan harga ataupun jemaah yang tak dapat terbang kerana tiket tak ada dan sebagainya, ini disebabkan barangnya tak ada sebelum dijual. Ia seolah-olah seperti pre-order.

Jadi apabila nak cari barang, harga dah mahal dan di luar kos sepatutnya. Jadi nasihat saya kepada orang ramai, pertama sekali sebelum beli pakej umrah, sekalipun mengikut rakan atau ahli keluarga, semak dulu mengenai agensi pelancongan yang dia nak pergi. Cara paling mudah untuk semak ialah pastikan agensi itu ada lesen dengan merujuk laman web Motac. Keduanya, berhubunglah dengan agensi pelancongan itu sendiri... tanya pasal tiket, visa dan sebagainya untuk lebih jaminan. Ketiga, kalau dah buat bayaran, kena dapatkan resit. Ramai yang bayar tanpa fikir mengenai resit.

Banyak agensi pelancongan yang bagus sebenarnya cuma kena hati-hati saja. Andalusia lebih banyak menggunakan visa umrah berbanding visa pelancong. Walaupun visa umrah ni cerewet, remeh dan sedikit mahal tapi ia lebih terjamin kerana visa itu datang dari kementerian haji Saudi.

Pengguna kena cermat sebab pergi pakej umrah, anda bayar banyak tapi benda yang anda nak buat itu kemudian. Saya selalu beritahu orang ramai, hati-hati apabila nak beli pakej umrah. Anda hendaklah tahu dengan siapa anda berurusan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Andalusia Travel and Tour Sdn Bhd, mangsa penipuan pakej umrah, pengelola jemaah haji,

Summary: <b>ANDALUSIA</b> berpengalaman selama 21 tahun mengendalikan perkhidmatan ejen pelancongan ke destinasi seluruh dunia dengan pakej terbaik

Ida Riswana merupakan orang kuat di belakang Andalusia sejak diambil alih pada 2002. Foto: Low Lay Phon/The Star


Tak makan 16 jam pun okey! Tiba-tiba rindu Ramadan di Turkiye... Ini alasan anda patut cuba puasa di luar negara, sekali seumur hidup

ISTANBUL aku datang, lagi!

Segalanya nampak sama dan menggamit memori seperti kali pertama menjejakkan kaki ke Turkiye pada Disember 2015.

Walaupun sudah lapan tahun berlalu, tapi ingatan terhadap negara yang terkenal dengan budaya dan kisah para anbiya ini masih kekal menjadi antara lokasi terbaik pernah penulis lawati.

Suasana di sekitar Taksim Square.

Tapi kunjungan kali ini cukup berbeza lagi bermakna apabila berpeluang menjalani ibadah puasa di bulan Ramadan di Turkiye.

Sejujurnya seumur hidup penulis, belum pernah lagi berpuasa di negara orang.

Pada 10 April lalu penulis bersama 9 lagi rakan media daripada pelbagai agensi dari Malaysia, Indonesia dan Arab Saudi dijemput oleh Turkiye Tourism Promotion and Development Agency (TGA) bagi merasai sendiri pengalaman itu.

ARTIKEL BERKAITAN: Ini ‘life hacks’ travel ke Langkawi dengan kos tak sampai RM80! Kaki melancong boleh rancang tengok LIMA'23 tak lama lagi

ARTIKEL BERKAITAN: Panorama Kawah Ijen indah bagai lukisan... Wanita ini hanya berbelanja RM165 untuk kos pengangkutan, penginapan

Untuk pengetahuan anda, ketika ini (April-Mei) adalah musim bunga di Turkiye dan cuacanya agak dingin hingga menyenangkan pengembara.

Dengan suhu sekitar 9-10 darjah Celsius pada waktu siang ditambah pula hujan renyai-renyai sepanjang hari, ia cukup membuatkan kami kesejukan.

Tapi jika mahu dibandingkan dengan cuaca di Malaysia yang mengalami panas terik, kami bersyukur kerana berpeluang 'melarikan' diri buat seketika.

Kebab antara menu popular yang wajib dicuba ketika berkunjung ke Turkiye.

Kerana itu juga ibadah puasa di Turkiye sangat mudah hinggakan tidak terasa lapar dan dahaga sungguhpun terpaksa mengikuti jadual yang agak padat.

Pada ketika itu tempoh masa berpuasa di Turkiye tidak jauh beza dengan di Malaysia iaitu antara 14 hingga 16 jam sahaja.

Berbeza dengan di Malaysia, restoran mahupun kafe di sana beroperasi seperti biasa pada waktu siang dan orang ramai bebas menikmati hidangan secara terbuka tanpa sekatan.

Umat Islam menunaikan solat tarawih di Masjid Taksim.

Jika di Malaysia kita mungkin sudah terbiasa untuk bersahur dengan hidangan yang agak 'berat' seperti nasi dan lauk pauk, tapi di sana menu seperti roti, telur dan keju menjadi pilihan utama.

Bercerita tentang waktu sahur, sesuatu yang unik dan mencuri tumpuan ketika berada di sana ialah apabila terdengar bunyi paluan gendang seperti beduk bagi mengejutkan umat Islam untuk bersahur sekitar pukul 4 pagi.

Tak sah jika berkunjung ke sana tapi tidak menikmati pelbagai jenis kebab sama ada kambing, ayam mahupun daging lembu. Semuanya sedap-sedap belaka!

Antara menu menarik yang harus dicuba ketika berkunjung ke Turkiye.

Tambahan pula kami berbuka puasa berkonsepkan fine dining, jadi sudah pasti hidangan yang disajikan semuanya mewah dan menyelerakan.

Turkish mezze platter yang terdiri daripada kurma, keju, roti serta buah-buahan menjadi hidangan pembuka yang paling ditunggu-tunggu.

Tak lengkap rasanya apabila juadah berbuka puasa kami tidak diakhiri dengan manisan seperti baklava dan khunafa yang dipadankan dengan kopi Turki ataupun teh panas.

Pemandangan indah di luar Masjid Hagia Sophia.

Mesti anda tertanya-tanya apakah aktiviti yang sesuai jika berkunjung ke Turkiye pada bulan Ramadan?

Selain kunjungan ke lokasi beli-beli popular seperti Grand Bazaar, Spice Bazaar mahupun Taksim Square, apa kata luangkan masa menjelajah ke beberapa masjid seperti Hagia Sophia, Camlica Mosque, Taksim Mosque di Istanbul serti Ulu Cami atau Grand Mosque of Bursa di Bursa.

Setiap masjid yang dikunjungi mempunyai tarikan dan keistimewaan tersendiri.

Suasana di dalam Masjid Hagia Sophia.

Keindahan seni reka bentuk dan hiasan yang menghiasi setiap sudut masjid-masjid itu sangat memukau dan ia menjadikan rumah Allah itu sentiasa menjadi tumpuan ramai.

Secara peribadi, penulis begitu sebak dan terharu apabila berpeluang untuk menunaikan solat Asar di Masjid Hagia Sophia buat pertama kali.

Struktur ikonik yang memaparkan lukisan dinding dan karya seni tidak ternilai harganya itu dibina pada tahun 532 dan ditukar kepada muzium pada 1934 sebelum memperoleh kembali status sebagai masjid pada 2020.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Ramadan di Turkiye, melancong ke Istanbul, melancong ke Bursa, Turkiye Tourism Promotion and Development Agency

Summary: <b>SESUATU</b> yang unik dan mencuri tumpuan apabila terdengar bunyi paluan gendang bagi mengejutkan umat Islam untuk bersahur.

Turkiye terkenal sebagai sebuah negara yang kaya warisan sejarah,


Ini ‘life hacks’ travel ke Langkawi dengan kos tak sampai RM80! Kaki melancong boleh rancang tengok LIMA'23 tak lama lagi

KEMERIAHAN Pameran Antarabangsa Maritim dan Aeroangkasa Langkawi 2023 (LIMA'23) semakin dirasai menjelang penganjurannya pada 23 hingga 27 Mei ini.

Bagi menyemarakkan lagi acara berkenaan, Kementerian Pengangkutan Malaysia (MOT) turut menganjurkan pertandingan 24 Hours Challenge LIMA'23 pada 6 Mei lalu.

Menerusi pertandingan itu, peserta dalam kalangan pengamal media dan influencer diberi tugasan untuk melakukan perjalanan dari destinasi masing-masing dengan menaiki pengangkutan awam dan harus tiba di Langkawi dalam masa 24 jam.

Peserta cabaran ini perlu tiba ke Langkawi dalam masa 24 jam dengan menaiki pengangkutan awam.

mStar turut tidak ketinggalan menyahut cabaran berkenaan.

Perjalanan pada Sabtu dimulakan pada pukul 12 tengah hari dengan menaiki tren KLIA Ekspres dari stesen KL Sentral menuju ke Terminal Bersepadu Selatan (TBS).

Penulis hanya membayar harga tiket RM5.90 melalui aplikasi KLIA Ekspres.

Sebaik sahaja tiba di TBS, penulis membeli tiket bas ke Butterworth dengan harga RM30.

Banyak lokasi menarik dapat disaksikan sepanjang perjalanan menuju ke Langkawi.

Sepanjang perjalanan, penumpang bas disajikan dengan panorama hijau di sekitar Lebuh Raya Utara Selatan.

Selepas lima jam menaiki bas, penulis tiba di Penang Sentral, Butterworth yang menghubungkan antara stesen bas dengan terminal feri Pangkalan Sultan Abdul Halim.

Apa yang menariknya, buat masa ini tiket feri dari Pangkalan Sultan Abdul Halim ke Georgetown adalah percuma sehingga bulan Jun.

LIMA'23 bakal berlangsung pada 23 hingga 27 Mei 2023.

Perjalanan menggunakan feri hanya mengambil masa 15 minit.

Setibanya di Geogetown, penulis menggunakan khidmat e-hailing untuk menuju ke restoran nasi kandar dengan bayaran RM9.

Setelah penat menempuhi perjalanan 12 jam pertama, penulis singgah ke hotel untuk berehat sementara menunggu perjalanan seterusnya.

Sebahagian peserta yang terlibat dalam acara itu.

Pada Ahad, cabaran 24 Hours Challenge LIMA'23 diteruskan dengan menaiki pesawat Air Asia dari Lapangan Terbang Antarabangsa Pulau Pinang ke Langkawi.

Walaupun penerbangan seawal 7 pagi tetapi ia sangat berbaloi kerana harga tiket yang murah iaitu hanya RM34.

Penulis tiba di Langkawi pada pukul 8 pagi, berbaki empat jam untuk ke garisan penamat dan sempat singgah ke gerai untuk sarapan pagi dan berjalan-jalan sekitar bandar Kuah.

Perjalanan dengan pengangkutan awam memberi pengalaman berbeza buat peserta.

Meskipun menempuh perjalanan yang rumit, namun ia cukup berbaloi dengan kos keseluruhan serendah RM78.90 sahaja dengan menaiki pelbagai mod pengangkutan awam.

Sekiranya penulis berjaya tiba ke Langkawi dalam masa 24 jam dengan pengangkutan awam, tidak mustahil anda juga boleh melalui perjalanan yang sama untuk ke LIMA'23 pada 23 hingga 27 Mei ini.

Apa tunggu lagi? Rancang perjalanan anda ke LIMA'23 sekarang!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

LIMA'23, pameran LIMA Langkawi, pengangkutan awam ke Langkawi, cabaran 24 jam lima'23

Summary: <b>PENULIS</b> berjaya sampai ke Langkawi dalam tempoh kurang 24 jam dengan kos perjalanan RM78.90 sahaja.

Peserta berjaya sampai ke Langkawi dalam tempoh kurang 24 jam dengan kos perjalanan RM78.90.


Dapur Raya Ceria bersama Munchy’s dan Jack ‘n Jill! 10 aneka resipi biskut, kek ini wajib dicuba

SAMBUTAN Hari Raya Aidilfitri tahun ini pastinya lebih meriah dengan meja makan atau ruang tamu yang dipenuhi beraneka biskut, kuih dan kek.

Tahukah anda, produk Munchy's dan Jack 'n Jill yang merupakan kegemaran ramai bukan sahaja dijadikan snek, tetapi juga sebagai bahan utama untuk adunan kuih raya.

Sempena kempen 'Dapur Raya Ceria', kami menyediakan senarai 10 resipi biskut, kuih dan kek menarik menggunakan produk Munchy's dan Jack 'n Jill:

1) Lexus - Coklat Gelap Truffle dengan Kelapa (Lexus Chocolate Truffle with Coconut)

Klik di sini untuk resipi lengkap.

2) Munchy's - Kek Batik Syawal (Munchy's Batik Cake Syawal)

Klik di sini untuk resipi lengkap.

3) Roller Coaster - Cucur Ayam Pedas (Roller Coaster Spicy Chicken Bites)

Klik di sini  untuk resipi lengkap.

4) Oat Krunch - Coklat Bar (Oat Krunch Chocolate Bar)

Klik di sini  untuk resipi lengkap.

5) Munchy's - Krim Kraker Cheesekut Bar (Munchy's Cream Crackers Cheesekut Bar)

Klik di sini  untuk resipi lengkap.

6) Cream-O - Tart Keju (Cream-O Cheese Tart)

Klik di sini  untuk resipi lengkap.

7) Cream-O - Biskut Brownie (Cream-O Cookies Brownies)

Klik di sini  untuk resipi lengkap.

8) Cloud 9 bersama Kurma (Cloud 9 with Kurma)

Klik di sini  untuk resipi lengkap.

9) Roller Coaster - Kerepek Nasi Rangup (Roller Coaster Puffed Rice Cracker)

Klik di sini untuk resipi lengkap.

10) Munchy's Marie - Kek Batik Kopi (Munchy's Marie Batik Cake Cappucino)

Klik di sini  untuk resipi lengkap.

Kenyang perut, senang hati! Tapi, lebih bermakna sekiranya kita meraikan Aidilfitri kali ini dengan penuh bergaya.

Munchy's dan Jack 'n Jill menawarkan peralatan dapur serba baharu yang cukup hebat.

Anda berpeluang memenangi hadiah utama Thermomix (bernilai RM7,500) dan pelbagai hadiah menarik dengan menyertai Peraduan Dapur Raya Ceria bersama Munchy's dan Jack 'n Jill.

Turut menjadi rebutan adalah hadiah penggoreng udara (hadiah istimewa) serta hadiah saguhati mingguan berupa hamper produk Munchy's dan Jack 'n Jill bernilai RM150 setiap satu.

Tempoh peraduan bermula dari 1 April hingga 28 April, cepat rebut peluang ini!

Berikut merupakan langkah-langkah untuk menyertai peraduan.

1) Muat naik satu gambar "kuih raya" yang menggunakan produk Munchy's / Jack ‘n Jill dalam Facebook atau Instagram. Ingat untuk menetapkan siaran anda kepada umum!

2) Suka dan ikuti halaman @Munchys, @JacknJillMY dan @StarKuali dalam Facebook atau Instagram.

3) Hashtag #DapurCeriaMunchysJnJ dan #KualiMunchysJnJContest bersama mesej anda.

Tunggu, ada lagi! Untuk setiap penyertaan yang diterima, Munchy's dan Jack 'n Jill akan menderma RM10 kepada badan amal yang terpilih.

Untuk maklumat lanjut mengenai kempen #DapurRayaCeriaMunchysJNJ, anda boleh ke laman Facebook rasmi Munchy's.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

mstarklik23, resipi kuih raya, biskut raya, resipi, Dapur Raya Ceria, Munchy’s, Jack ‘n Jill, Hari Raya Aidilfitri

Summary: <b>TEMPOH</b> Peraduan Dapur Raya Ceria bersama Munchy’s dan Jack ‘n Jill dari 1 April hingga 28 April.

Kempen ‘Dapur Raya Ceria’ bersama Munchy’s dan Jack ‘n Jill.


Bayar murah tapi servis premium... TransNusa janji ruang kaki tak sempit, bagasi percuma sehingga 30kg

BERITA baik! Bayar murah tetapi perkhidmatan premium.

Syarikat penerbangan Indonesia, PT TransNusa Aviation Mandiri (TransNusa) akan memulakan penerbangan sulung antarabangsanya, Jakarta-Kuala Lumpur-Jakarta pada 14 April ini.

Menyasarkan menjadi syarikat penerbangan perkhidmatan premium pertama di Asia Tenggara, TransNusa dijangka mengubah landskap industri penerbangan serantau kerana menawarkan pakej unik yang bakal menjadikan laluan ke negara jiran lebih berdaya saing.

Ketua Pegawai Eksekutif PT TransNusa Aviation Mandiri, Datuk Bernard Francis

Ini kerana syarikat penerbangan itu bukannya berkonsepkan mewah atau kos rendah, tetapi menawarkan perkhidmatan yang melebihi kualiti syarikat penerbangan kos rendah.

Terdapat dua penerbangan pergi balik dari Jakarta ke Kuala Lumpur dan sebaliknya, setiap hari.

Penerbangan akan berlepas dari Jakarta ke Kuala Lumpur pada pukul 7 pagi dan 4.50 petang manakala di Kuala Lumpur, penerbangan akan berlepas ke Jakarta setiap hari pada pukul 10.40 pagi dan 8.35 malam.

Harga bermula daripada serendah RM299.

TransNusa menawarkan harga pakej penerbangan yang sangat rendah dan kompetitif.

Syarikat penerbangan komersial antarabangsa baharu itu membangunkan pakej yang membezakkannya dengan pesaing terdekat.

Ia pastinya akan membezakannya dengan syarikat penerbangan tambang penuh dan tambang rendah yang lain yang beroperasi di Malaysia dan Asia Tenggara.

Ketua Pegawai Eksekutif PT TransNusa Aviation Mandiri, Datuk Bernard Francis berkata penumpang TransNusa akan menikmati kemudahan dan perkhidmatan penerbangan premium dengan harga kompetitif.

“Beberapa kemudahan yang akan dinikmati penumpang kami termasuk akan tiba di terminal antarabangsa (Terminal 3) Lapangan Terbang Antarabangsa Soekarno-Hatta, Jakarta.

"Ini membolehkan mereka menikmati perkhidmatan berkelas dunia yang ditawarkan di terminal itu,” kata Datuk Francis.

Datuk Francis juga menambah bahawa TransNusa mahu memastikan penumpang mereka mendapat pengalaman yang meninggalkan memori indah ketika berada di dalam dan di luar pesawat mereka.

“Salah satu ciri unik kami ialah ruang bilik kaki premium yang ditawarkan oleh syarikat penerbangan TransNusa,” tegas Datuk Francis.

TransNusa juga mempunyai ruang kaki yang premium.

Menggunakan pesawat Airbus A320 untuk penerbangan antarabangsa sulungnya itu dengan konfigerasi 168 hingga 174 tempat duduk, sekali gus menyediakan ruang kaki premium antara 30 inci hingga 31 inci, sama seperti ditawarkan syarikat penerbangan perkhidmatan penuh.

“Selain itu, semua penerbangan TransNusa untuk laluan Jakarta ke Kuala Lumpur dan kemudian pulang semula ke Jakarta beroperasi dalam slot masa utama,” kata Datuk Francis.

Lebih menarik, semua penumpang TransNusa akan menikmati bagasi percuma antara 15 kilogram (kg) dan 30 kg, bergantung kepada pakej dipilih mereka.

“Tambahan pula, makanan dan pertukaran penerbangan tanpa had turut disediakan untuk penumpang yang memilih pakej ini.

“Walaupun TransNusa menyediakan perkhidmatan penerbangan premium untuk penumpangnya, dari segi harga, ia adalah rendah dan sangat kompetitif,” tambah Datuk Francis.

TransNusa kini mempunyai dua pangkalan di Indonesia iaitu di Bali dan Jakarta.

TransNusa pandemik Covid-19 selama tiga tahun telah meninggalkan impak yang mendalam kepada industri penerbangan.

Syarikat penerbangan berusia 15 tahun itu pada masa ini memiliki dan mengendalikan 4 pesawat dan menjangkakan akan meningkatkan jumlah itu kepada enam pesawat dalam tempoh enam bulan akan datang.

TransNusa, pada masa ini, mengendalikan 10 penerbangan secara harian antara Jakarta dan Bali, dan 3 kali sehari dari Jakarta ke Jogjakarta.

"Kami membangunkan modal perniagaan baharu iaitu tawaran syarikat penerbangan komersil premium dan pada masa yang sama, tambang yang dikenakan juga rendah.

“Kami mencipta semula diri kami dan meletakkan TransNusa sebagai syarikat penerbangan perkhidmatan premium di pasaran antarabangsa dengan harga yang berpatutan," kata Datuk Francis.

TransNusa kini sedang cuba membina nama dalam industri selepas pembukaan semula dari pandemik.

Tarikan TransNusa ke Malaysia berpunca daripada fakta bahawa terdapat 2.4 juta orang melalui laluan Jakarta - Kuala Lumpur setiap tahun.

Walaupun disebabkan pandemik, kekerapan pengembara menggunakan laluan ini menurun sebanyak 40 peratus, tetapi TransNusa percaya permintaan masih tinggi dan oleh itu berhasrat untuk menawarkan pakej perjalanan yang lebih selesa.

TransNusa menerima semua kelulusan yang diperlukan untuk beroperasi di Malaysia daripada semua pihak berkuasa penerbangan yang berkaitan

Mereka juga kini sedang dalam proses mendapatkan kelulusan untuk terbang dari Johor Bahru.

Di Indonesia, TransNusa beroperasi sebagai syarikat penerbangan tambang rendah kerana pasaran domestik di negara itu sangat kompetitif, dan hampir semua syarikat penerbangan domestik dikenali sebagai syarikat penerbangan tambang rendah.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TransNusa, syarikat penerbangangan murah tetapi premium, penerbangan Kuala Lumpur ke Jakarta

Summary: <b>SYARIKAT</b> penerbangan TransNusa menawarkan sesuatu yang istimewa kepada pengembara.

TransNusa menyediakan konsep yang akan membuatkan ramai ternganga mulut.

TransNusa membangunkan pakej yang membezakkannya dengan pesaing terdekat.


Pening nak pilih lokasi berbuka puasa? Ini senarai bufet Ramadan 2023 termasuk harga

RAMADAN datang lagi dan bulan mulia ini pastinya tidak lengkap tanpa suasana berbuka puasa yang meriah dengan beraneka juadah.

Selain daripada membeli di bazar Ramadan atau masak sendiri di rumah, apa kata sekali-sekala bertukar angin dengan menikmati hidangan bufet Ramadan di hotel mewah di sekitar Lembah Klang.

Tatkala tawaran berbuka puasa daripada hotel-hotel membanjiri ruang media sosial, timbul persoalan manakah yang menyajikan hidangan terbaik?

Jangan bimbang, mStar senaraikan lokasi-lokasi yang sudah ditinjau dan dijamin sedap serta berbaloi untuk seisi keluarga anda untuk berbuka puasa.

1) Citarasa Serantau, Hilton Kuala Lumpur

Seiring dengan kempen berbuka puasa Hilton Kuala Lumpur iaitu Citarasa Serantau, nikmati sajian menarik yang bertemakan hidangan ikonik Malaysia dan negara jiran seperti Indonesia dan Thailand.

Antara juadah yang menjadi perhatian adalah Laksa Goreng dengan isi kupang dari New Zealand, Udang Harimau Masak Sambal Nenas, Daging Salai Masak Lemak Cili Api dengan Pegaga, Roti John dan Burger Meleleh Marble 8.

Citarasa Serantau mula beroperasi bermula 22 Mac hingga 21 April 2023 di Vasco, Hilton Kuala Lumpur.

Bufet Ramadan ini menawarkan harga RM228 untuk dewasa manakala kanak-kanak berumur 6-12 tahun adalah RM114. Kanak-kanak yang berumur 5 tahun ke bawah adalah percuma.

Untuk tempahan dan maklumat lebih lanjut, boleh hubungi +03 2264 2264, emel KULHI_F&B_Sales@hilton.com atau lawat laman sesawang www.eatdrinkhilton.com.

2) Jom Makan Awana @ Resorts World Awana

Jika anda berada di sekitar Genting Highland, apa kata jadikan Resorts World Awana sebagai destinasi pilihan untuk berbuka puasa.

Di samping pembuka selera yang sangat lazat, anda boleh menikmati gabungan Kambing Bakar, Sup Aneka, Rendang Tok yang lazat dan bermutu tinggi serta banyak lagi!

Dilengkapi dengan pelbagai jenis minuman yang menyegarkan, anda pasti akan berpuas hati dan berasa segar sepanjang malam.

Bufet berharga RM128 untuk dewasa dan RM70 untuk kanak-kanak, bermula dari jam 6:30 petang hingga 9:30 malam.

Untuk tempahan dan maklumat lanjut, boleh hubungi +603 6436 9000 atau e-mel awanaf&b@rwgenting.com.

3) Salt Shack Bistro @ Resorts World Langkawi

Tahun ini, tetamu Resorts World Langkawi akan dapat menikmati 'Tasty Iftar Set Dinner' yang terdiri daripada makanan tradisional Melayu seperti Ulam Kampung, Sambal Udang, Ayam Paprik, Sup Ekor dengan Kentang dan banyak lagi!

Jangan lepaskan kemuncak utama bufet iaitu stesen daging segar yang akan menyediakan hidangan mengikut keinginan selera anda sendiri!

Jadi, mari bawa keluarga anda untuk iftar terbaik bermula dari 25 Mac hingga 20 April dengan hanya RM80 untuk empat orang!

Tersedia setiap Isnin hingga Rabu, pukul 6 petang hingga 10 malam.

Untuk maklumat lanjut, sila hubungi 012-556 5340 / 019-446 4511.

4) Citarasa Nipah, EQ Kuala Lumpur

Ramadan ini, chef terkemuka Muhammad Hajral Lisarni akan mempersembahkan hidangan tradisi masyarakat Melayu yang pastinya akan mengulit nostalgia ketika anda berbuka puasa.

Hidangan istimewa yang sememangnya sudah menjadi identiti Chef Hajral iaitu Nasi Beriani Kambing Batu Pahat juga akan disediakan.

Antara menu lain yang akan dihidangkan adalah Gulai Lemak Cili Padi Daging Salai, Sambal Tumis Udang Harimau, Ayam Goreng Mamu, Tulang Rawan Gulai Kawah, Kerabu Daging, dan Popia Basah Ala Nipah.

Bufet bermula dari 23 Mac hinga 21 April dari pukul 6:30 petang hingga 10:30 malam.

Bufet berharga dari RM228 untuk dewasa dan dari RM114 untuk kanak-kanak berumur 6-12 tahun.

Untuk tempahan dan maklumat lanjut, boleh hubungi WhatsApp +60122789239, emel dineateqkl@kul.equatorial.com atau layari laman sesawang https://www.tableapp.com/partner/nipah-eq-kuala-lumpur.

5) Citarasa Desa, Hotel Royal Kuala Lumpur

Hotel Royal Kuala Lumpur kembali dengan Bufet Ramadan untuk tahun 2023 yang bertemakan Citarasa Desa.

Sajian di sini terkenal dengan makanan yang cukup enak dan berbagai cita rasa.

Edisi sajian kali ini akan menepati cita rasa masyarakat Malaysia.

Antara menu yang menarik pada kali ini adalah aneka ikan masin seperti Ikan Sepat Ikan Masin Bulu Ayam, Ikan Gelama, Telur Asin Keropok Udang, Keropok Pedas Papadom, Keropok Pedas Keropok Ikan, Belinjo Lemang Kampong.

Eksekutif chef, Mohd Hafif Mohd Saleh berkata dia menggabungkan kesemua hidangan berdasarkan masakan ibunda dari seluruh rantau kampung.

Bufet bermula dari 15 Mac hinga 15 April.

Bufet berharga RM88 untuk dewasa dan RM58 untuk kanak-kanak berumur 6-12 tahun dan warga emas 60 tahun ke atas.

Untuk tempahan dan maklumat lanjut, boleh hubungi (603) 2148 6888 /2855/2813 atau emel info@hotelroyalkl.com / fb.coordinator@hotelroyalkl.com

6) Sajian Ramadan di Hujung Kampung, Hilton Petaling Jaya

Diinspirasikan dari budaya unik tanah air tercinta, Hilton Petaling Jaya mengajak pengunjung untuk merasai juadah masakan yang merupakan sebahagian dari identiti negara.

Tidak dilupakan juga hidangan dari negara jiran seperti Indonesia dan Thailand.

Antara menu yang mencuri tumpuan adalah Sup Gear Box, Kambing Golek on Mandy Rice, Ayam Guling Panggang Berempah dengan Nasi Briyani, Rusuk Lembu Direneh dengan Assam Pedas, Gulai kawah Daging dengan Umbut Pisang.

Bufet bermula dari 23 Mac hingga 21 April.

Bufet berharga dari RM268 untuk dewasa dan dari RM138 untuk kanak-kanak.

Untuk tempahan dan maklumat lanjut, boleh hubungi +603 7955 9122, emel PETHI_FB@hilton.com atau layari laman sesawang www.eatdrinkhilton.com.

7) Mustika Nusantara, Wyndham Acmar Klang

Ramadan kali ini, Wyndham Acmar Klang menjemput anda semua untuk menikmati hidangan yang mempunyai cita rasa dari seluruh rantau Asia Tenggara.

Makanan berbuka puasa di sini akan membawa anda pulang ke zaman kanak-kanak iaitu untuk merasai semula juadah tradisi yang disulami memori.

Antara menu yang harus dicuba adalah Daging Gulai Kawah, Tenggiri Salai Masak Lemak Pucuk Kaduk, Siput Sedut Daun Kesom, Ketam Bunga Berlado, Ayam Panggang Pantai Timur, Ayam Bakar Tebu Danok Golek.

Bufet bermula dari 23 Mac hingga 21 April dari pukul 6:30 petang hingga 10:00 malam

Bufet berharga dari RM148 untuk dewasa dan RM80 untuk warga emas 55 tahun ke atas manakala dari RM74 untuk kanak-kanak berumur 8-12 tahun.

Untuk tempahan dan maklumat lanjut, boleh hubungi +60333118888 atau layari laman sesawang www.wyndhamacmarklang.com

8) Citarasa Warisan, Element Kuala Lumpur

Ramadan kali ini ayuh kita mengikat semula keakraban hubungan kekeluargaan dengan berbuka puasa bersama-sama di Element Kuala Lumpur.

Barisan chef di Element Kuala Lumpur mengambil inspirasi dari resepi turun temurun untuk menyediakan juadah berbuka puasa buat anda.

Antara menu yang mendapat perhatian adalah Kerabu Warisan Malaysia, Sup Kedah Piaw, Briyani Kaki Kambing, Masak Lemak Cili Padi Claypot, Local dan Western Bakar-Bakar,

Bufet bermula dari 25 Mac hingga 20 April dari pukul 6:30 petang hingga 10:00 malam.

Bufet berharga RM168 untuk dewasa dan RM84 untuk kanak-kanak.

Untuk tempahan dan maklumat lanjut, boleh hubungi +6 03 2771 3388 atau layari laman sesawang Elementkualalumpur.com.

9) 100 hidangan air tangan ibunda, Oakwood Hotel & Residence Kuala Lumpur

Diketuai oleh chef selebriti Muhamad Zulfikar Ali Bin Mahdi atau lebih senang disapa sebagai Chef Z, Oakwood Hotel membawakan kepada anda Nasi Kabsa berserta Kambing Lebanese Shank.

Antara menu utama yang menjadi tumpuan adalah Itik Salai Masak Cili Api, Rendang Daging, Ayam Bakar Black Pepper, Sotong Kembang Masak Petai, Ikan Masak Asam Pedas, Petola Masak Lemak, Ulam-ulaman.

Bufet Ramadan di Oakwood Hotel berharga RM118 untuk dewasa, RM88 untuk warga emas dan RM59 untuk kanak-kanak yang berumur di antara 5 hingga 11 tahun.

Untuk sebarang maklumat lanjut, sila hubungi 603 2720 3827 (TrEat Restaurant).

10) Sentuhan Ramadan, Hotel Tenera

Lebih daripada 30 gerai makanan yang menyajikan hidangan kegemaran ramai seperti Rendang Ayam Cili Padi, Urat Keting Asam Pedas, Rendang Ayam Utara, Siput Sedut Masak Lemak.

Tidak lupa juga variasi makanan di Gerai Penyek Sambal Lada, Bakso Sup, Nasi Ayam Buluh Betong, Kari Kepala Ikan Salmon, Shell-out, Bubur Lambuk Bangi.

Manakala di kaunter pemanis mulut pula, gabungan kuih melayu tradisional seperti bahulu yang dibakar panas. Kuih serabai dan kek-kek moden turut disediakan.

Harga bufet Sentuhan Ramadan di Hotel Tenera adalah RM118 untuk dewasa dan RM58 untuk kanak-kanak, bermula dari 25 Mac hingga 19 April.

Untuk sebarang maklumat lanjut, sila hubungi 03-89299600 atau WhatsApp 019-3854796 / 019-3592796.

11) Gabungan Duo Rasa Ala Kampung & Thai, Concorde Hotel Kuala Lumpur

Mahukan kelainan? Concorde Kuala Lumpur mungkin ada apa yang anda mahukan.

Gabungan masakan dari Thailand dan masyarakat Melayu akan memukai deria rasa anda, menawarkan satu pengalaman berbuka puasa yang di luar kebiasaan.

Antara juadah masakan Melayu hasil air tangan Chef Mohamad Yusoff yang akan menaikkan selera adalah Sup Gearbox, Sup Tulang Rusuk, Sup Ekor, Laksa Johor, Ayam Masak Merah, Ayam Percik Kelantan, Kambing Masak Hitam Manis.

Sementara, antara sajian Thailand dari Chef Nopporn Nutto pula adalah om Yum Gai Nam Koon (Sup Ayam Tom Yam Merah), Tom Yum Gai Nam Sai (Sup Ayam Tom Yam), Nuea Yang Nam Tok (Daging Bakar Thai Salad).

Harga bufet Gabungan Duo Rasa Ala Kampung & Thai di Hotel Concorde Kuala Lumpur adalah RM178 untuk dewasa dan 50% diskaun diberikan untuk kanak-kanak, bermula dari 23 Mac hingga 21 April.

Untuk sebarang maklumat lanjut, sila hubungi +6 03 2717 2233.

12) Santapan Serantau, InterContinental Kuala Lumpur

Barisan chef profesional di Hotel InterContinental Kuala Lumpur akan memastikan hidangan yang sampai ke meja anda semestinya bertaraf lima bintang.

Chef Eksekutif Hasrul Sehwan berkata antara menu istimewa yang wajib dirasa adalah Daging Wellington, Salmon Bakar dari Norway dan Kambing Bakar.

Harga bufet Santapan Serantau di InterContinental Kuala Lumpur bermula dari RM258 untuk dewasa dan bermula dari RM155 untuk kanak-kanak.

Mula beroperasi dari 23 Mac hingga 21 April dari pukul 6:30 petang hingga 10:00 malam.

Untuk tempahan atau maklumat lanjut, boleh hubungi +601 6202 4623 atau emel fnb.admin@ickualalumpur.com.my

Pilihan hotel ini pastinya tidak akan mengecewakan dan menjanjikan selera anda dipenuhi ketika berbuka puasa.

Kepada seluruh umat Islam, selamat berpuasa dan semoga Ramadan tahun ini adalah lebih baik dari tahun-tahun yang sebelumnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Bufet Ramadan 2023, tempat berbuka puasa best 2023, lokasi berbuka puasa

Summary: <b>SEMAK</b> senarai lokasi berbuka puasa istimewa pilihan mStar bagi tahun 2023!

Sekali sekala bawa keluarga untuk menikmati hidangan berbuka puasa di hotel.


Mi tarik sup daging, hot pot dan dumpling menu wajib cuba... Ini senarai restoran halal kalau ke Taiwan

The Heart of Asia, Taiwan destinasi mesra Muslim, lokasi menarik di Taiwan, makanan halal di Taiwan, AirAsia, Lembaga Pelancongan Taiwan

Summary: <b>PELANCONG</b> Muslim tidak perlu khuatir kerana Taiwan mempunyai lebih 300 restoran dan hotel halal dan 'muslim friendly'.

Hot pot dan mi tarik daging lembu merupakan menu wajib cuba di Taiwan.


‘Berperang’ dengan angin kencang di Gaomei Wetland, panorama semulajadi di Jiufen paling tak boleh lupa... Taiwan memang pilihan berbaloi!

SELAIN Korea Selatan dan Jepun, Taiwan merupakan salah satu destinasi pelancongan yang popular dalam kalangan pelancong dari serata dunia khususnya Asia Tenggara.

Menurut Crescent Rating Global Muslim Travel Index (GMTI) bagi tahun 2022 oleh MasterCard, Taiwan menduduki tangga kedua bagi kategori destinasi pelancongan mesra Muslim terbaik dalam kalangan negara bukan Islam di dunia!

Antara ciri-ciri yang membolehkan negara ini mendapat penarafan sedemikian adalah; terdapat kemudahan untuk menunaikan solat yang disediakan di merata lokasi tumpuan termasuk lapangan terbang, serta beratus premis makanan halal untuk pelancong Muslim.

Bermula Oktober tahun lalu, Taiwan membuka semula pintu sempadannya kepada pelancong asing selepas lebih dua tahun 'menutup' sempadan negara untuk mengekang penularan Covid-19.

Justeru, inilah waktu terbaik untuk kalian melancong ke negara yang diberi julukan The Heart of Asia!

Pemandangan Taipei 101 dari Military Families Community Park.

Baru-baru ini, mStar dan rakan media daripada pelbagai agensi diberi peluang untuk mengembara ke Taiwan bagi merasai sendiri pengalaman meneroka keindahan dan keunikan pulau ini.

Kunjungan selama enam hari yang dibawakan khas oleh AirAsia dan Lembaga Pelancongan Taiwan (Taiwan Tourism Board) sememangnya meninggalkan kenangan serta pengalaman yang sangat indah dan manis!

Seperti masih terbayang-bayang keindahan semula jadi setiap lokasi yang dikunjungi sepanjang tempoh enam hari lawatan. Pendek kata, rasa macam nak pergi lagi!

Penulis sempat membuat sedikit catatan mengenai setiap lokasi yang dikunjungi iaitu merangkumi ibu kota Taipei, Taichung dan Kaohsiung untuk dikongsi bersama kalian.

1. Taipei 101

Tidak lengkap rasanya kunjungan ke Taiwan jika tidak ke lokasi wajib ini. Menara ikonik dengan motif rekaan daripada buluh dan pagoda setinggi 101 tingkat ini menjadikannya bangunan ketiga tertinggi di dunia.

Di sini, anda boleh mengunjungi pusat beli belah mewah atau menikmati panorama indah Taipei dari observation deck.

Salah satu pameran di Taiwan Lantern Festival 2023.

Terdapat taman outdoor dengan landskap yang cantik dan unik untuk pengunjung bersantai serta mengabadikan kenangan, antaranya Military Families Community Park.

Memandangkan ketika itu berlangsungnya Taiwan Lantern Festival 2023, oleh itu sekitar kawasan menara ikonik ini meriah dengan pengunjung tempatan dan luar negara yang tidak mahu ketinggalan merasai kemeriahannya, apatah lagi ia 'kembali' ke Taipei selepas 23 tahun.

Dengan tema 'Sinari Masa Depan', pengunjung pasti terpegun melihat lebih 300 karya yang melambangkan harapan dengan disinari limpahan pencahayaan menakjubkan.

Keindahan Air Terjun Shifen.

2. Air Terjun Shifen

Meskipun perlu berjalan kaki kira-kira 25 minit untuk sampai ke air terjun, namun kepenatan tersebut berbaloi sebaik sahaja mata melihat keindahan Air Terjun Shifen yang diberi julukan 'Little Niagara Falls of Taiwan'. Terasa tenang dan nyaman saja... betul-betul healing!

Menulis hajat pada tanglung.

3. Shifen Old Street

Seni bina lokasi ini masih mengekalkan ciri-ciri tradisional seperti bangunan kedai lama, menjadikannya begitu unik! Terdapat landasan kereta api di antara kedai-kedai yang menjual pelbagai cenderahati, sekaligus menjadikannya 'port' bergambar yang menarik.

Di sini, pengunjung berpeluang untuk menulis hajat masing-masing pada tanglung sebelum dilepaskan ke udara. Difahamkan, menurut kepercayaan orang tempatan, tanglung tersebut bermaksud harapan dan melepaskan tanglung ke udara adalah simbolik kepada meminta hajat. Ini salah satu antara lokasi yang wajib korang pergi!

Deretan kedai di Jiufen Old Street.

4. Jiufen Old Street

Merupakan bekas bandar perlombongan emas, lokasi ini terletak di kawasan tanah tinggi yang mana menyajikan pemandangan bukit dan laut yang begitu memukau mata!

Boleh dikatakan, lokasi ini begitu happening kerana terdapat puluhan kedai cenderahati dan street food yang enak dengan seni bina bercirikan tradisional. Pengunjung pasti teruja jika ke lokasi ini walaupun perlu bersesak-sesak dalam lorong yang sempit.

Pelbagai spesies bunga di Chung-she Flower Garden.

5. Chung-she Flower Garden

Terletak di daerah Houli, Taichung, iaitu sekitar 160 kilometer (km) dari Taipei. Terdapat pelbagai spesies bunga yang berwarna-warni, daripada tulip, mawar, bunga matahari, lavender hinggalah kepada spesies bunga liar yang 'rare'.

Di taman yang berkeluasan lebih daripada enam hektar ini, terdapat juga replika piano, dram, kincir angin dan binaan lain di tengah-tengah 'hamparan' bunga. Memang 'Istagrammable-worthy' senang ceritanya!

Pemandangan matahari terbenam di Gaomei Wetland.

6. Gaomei Wetland

Dalam banyak-banyak lokasi tarikan pelancong yang dikunjungi, jujurnya Gaomei Wetland adalah lokasi yang penulis takkan lupakan. Sewaktu tiba sekitar pukul 4 petang, cuaca ketika itu bersuhu 11 darjah celcius.

Ditambah dengan tiupan angin petang yang agak kencang kerana ia lokasi lapang, suhu begitu dingin sehingga hampir menggigil.

Sungguhpun 'berperang' dengan tiupan angin dan kesejukan, penulis dan rakan-rakan enggan melepaskan peluang berjalan di atas dock sepanjang 800 meter sambil menikmati suasana sunset dengan dilatari barisan kincir angin. Sangat berbaloi dan wajib repeat!

Makanan, snek dan minuman di pasar malam yang bisa membuatkan pengunjung 'terliur'.

7. Feng Chia Night Market dan Liuhe Night Market

Bagi penggemar street food, tidak lengkap sekiranya anda tidak mengunjungi dua pasar malam ini yang menjadi 'spot' kegemaran pelancong. Feng Chia Night Market terletak di Taichung, manakala Liuhe Night Market terletak di Kaohsiung.

Pengunjung pasti akan terliur dengan variasi makanan, snek, minuman dan pencuci mulut yang enak. Jangan lupa merasai jus buah-buahan yang segar, snek seperti potato ball. Oh ya, di sini jua terdapat deretan kedai pakaian yang sangat trendy pada harga yang berpatutan.

Kubah berwarna warni di Dome of Light.

8. Dome of Light

Terletak di stesen MRT Formosa Boulevard, Kaohsiung untuk Laluan Merah dan Laluan Jingga, Dome of Light menjadi satu lagi tempat tarikan yang patut termasuk dalam senarai untuk dikunjungi.

Merupakan hasil idea artis terkenal Narcissus Quagliata, pengunjung pasti terpegun dengan keindahan kubah terbesar di dunia yang diperbuat daripada kepingan kaca berwarna-warni. Tidak hanya menambah keindahan stesen pengangkutan awam itu, ia juga memberi dimensi baharu kepada landskap seni bandar Kaohsiung.

Rumah Api Cihou yang terletak di puncak.

9. Kaoshiung Lighthouse

Juga dikenali sebagai Rumah Api Cihou atau Rumah Api Cijin, pengunjung pasti terpukau dengan seni bina bangunan serba putih yang dibina pada tahun 1883 ini.

Untuk sampai ke rumah api yang terletak di puncak, pengunjung perlu berjalan dan mendaki sekitar 20 minit sebelum disajikan dengan pemandangan pulau Cijin yang dikelilingi laut sambil ditemani angin sepoi-sepoi bahasa. Terdapat juga kafe comel yang menjual minuman dan ais krim untuk menghilangkan dahaga selepas berpeluh mendaki puncak.

Pengunjung boleh menyusuri Love River dengan menaiki cruise.

10. Pier 2 Art Center dan Love River

Terletak berhampiran Love River, Pier 2 Art Center boleh dikatakan sebagai 'port' untuk pelbagai aktiviti seni. Terdapat pelbagai tarikan di lokasi ini, antaranya replika binaan seni, kafe, tempat pameran dan sebagainya.

Malah apabila tibanya hujung minggu, lokasi ini 'happening' dengan pelbagai aktiviti kesenian yang dipersembahkan di kawasan terbuka. Paling best apabila dapat mencuci mata melihat pelbagai barang atau souvenir unik dan comel yang dijual di flea market.

Bagi yang mahukan suasana romantik, pengunjung boleh menyusuri Love River dengan menaiki cruise.... lebih best kalau menyusuri sungai ketika waktu matahari terbenam.

<svg height="50px" version="1.1" viewbox="0 0 60 60" width="50px" xmlns="https://www.w3.org/2000/svg" xmlns:xlink="https://www.w3.org/1999/xlink"><g fill="none" fill-rule="evenodd" stroke="none" stroke-width="1"><g fill="#000000" transform="translate(-511.000000, -20.000000)"><g><path d="M556.869,30.41 C554.814,30.41 553.148,32.076 553.148,34.131 C553.148,36.186 554.814,37.852 556.869,37.852 C558.924,37.852 560.59,36.186 560.59,34.131 C560.59,32.076 558.924,30.41 556.869,30.41 M541,60.657 C535.114,60.657 530.342,55.887 530.342,50 C530.342,44.114 535.114,39.342 541,39.342 C546.887,39.342 551.658,44.114 551.658,50 C551.658,55.887 546.887,60.657 541,60.657 M541,33.886 C532.1,33.886 524.886,41.1 524.886,50 C524.886,58.899 532.1,66.113 541,66.113 C549.9,66.113 557.115,58.899 557.115,50 C557.115,41.1 549.9,33.886 541,33.886 M565.378,62.101 C565.244,65.022 564.756,66.606 564.346,67.663 C563.803,69.06 563.154,70.057 562.106,71.106 C561.058,72.155 560.06,72.803 558.662,73.347 C557.607,73.757 556.021,74.244 553.102,74.378 C549.944,74.521 548.997,74.552 541,74.552 C533.003,74.552 532.056,74.521 528.898,74.378 C525.979,74.244 524.393,73.757 523.338,73.347 C521.94,72.803 520.942,72.155 519.894,71.106 C518.846,70.057 518.197,69.06 517.654,67.663 C517.244,66.606 516.755,65.022 516.623,62.101 C516.479,58.943 516.448,57.996 516.448,50 C516.448,42.003 516.479,41.056 516.623,37.899 C516.755,34.978 517.244,33.391 517.654,32.338 C518.197,30.938 518.846,29.942 519.894,28.894 C520.942,27.846 521.94,27.196 523.338,26.654 C524.393,26.244 525.979,25.756 528.898,25.623 C532.057,25.479 533.004,25.448 541,25.448 C548.997,25.448 549.943,25.479 553.102,25.623 C556.021,25.756 557.607,26.244 558.662,26.654 C560.06,27.196 561.058,27.846 562.106,28.894 C563.154,29.942 563.803,30.938 564.346,32.338 C564.756,33.391 565.244,34.978 565.378,37.899 C565.522,41.056 565.552,42.003 565.552,50 C565.552,57.996 565.522,58.943 565.378,62.101 M570.82,37.631 C570.674,34.438 570.167,32.258 569.425,30.349 C568.659,28.377 567.633,26.702 565.965,25.035 C564.297,23.368 562.623,22.342 560.652,21.575 C558.743,20.834 556.562,20.326 553.369,20.18 C550.169,20.033 549.148,20 541,20 C532.853,20 531.831,20.033 528.631,20.18 C525.438,20.326 523.257,20.834 521.349,21.575 C519.376,22.342 517.703,23.368 516.035,25.035 C514.368,26.702 513.342,28.377 512.574,30.349 C511.834,32.258 511.326,34.438 511.181,37.631 C511.035,40.831 511,41.851 511,50 C511,58.147 511.035,59.17 511.181,62.369 C511.326,65.562 511.834,67.743 512.574,69.651 C513.342,71.625 514.368,73.296 516.035,74.965 C517.703,76.634 519.376,77.658 521.349,78.425 C523.257,79.167 525.438,79.673 528.631,79.82 C531.831,79.965 532.853,80.001 541,80.001 C549.148,80.001 550.169,79.965 553.369,79.82 C556.562,79.673 558.743,79.167 560.652,78.425 C562.623,77.658 564.297,76.634 565.965,74.965 C567.633,73.296 568.659,71.625 569.425,69.651 C570.167,67.743 570.674,65.562 570.82,62.369 C570.966,59.17 571,58.147 571,50 C571,41.851 570.966,40.831 570.82,37.631"></path></g></g></g></svg>

View this post on Instagram

A post shared by mStar Xpose (@mstarxpose)

Oh ya, Taiwan tidak lagi mengenakan sekatan dan kuarantin wajib Covid-19 sejak Oktober tahun lalu, justeru pelancong bebas untuk keluar dan masuk.

Untuk makluman, AirAsia menawarkan penerbangan dengan kekerapan tiga kali seminggu ke Taipei dari Kuala Lumpur.

Untuk menempah penerbangan anda, hanya lawati laman web AirAisa atau AirAsia Super App, pilih tarikh perjalanan dan destinasi anda, dan lengkapkan proses tempahan.

Apa tunggu lagi, selepas raya nanti bolehlah mula memohon cuti dan tempah tiket untuk terbang ke Taiwan!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

The Heart of Asia, Taiwan destinasi mesra Muslim, lokasi menarik di Taiwan, AirAsia, Lembaga Pelancongan Taiwan

Summary: <b>KESEMUA</b> lokasi menarik ini merangkumi tiga bandaraya popular di Taiwan iaitu Taipei, Taichung dan Kaohsiung.

Taiwan mempunyai pelbagai lokasi tarikan pelancong yang pasti menjanjikan 1,001 kenangan manis.


Rancang nak ‘healing’ lepas raya? Ayuh ke Stellar Goldenhill Cameron, boleh tidur dalam caravan

SUDAH menjadi tradisi bagi warga kota untuk kembali ke kampung halaman setiap kali tibanya Syawal.

Namun begitu, ada juga sesetengah daripada mereka yang memilih untuk tidak pulang berhari raya di desa atas pelbagai sebab tertentu.

Bagi kelompok itu, apa kata anda manfaatkan cuti hari raya nanti sebagai peluang untuk pergi bercuti.

Stellar Goldenhill Cameron mula beroperasi pada Julai tahun 2022.

Jadi apa tunggu lagi? Inilah masanya untuk anda kenal pasti tempat yang ingin dilawati dan buat tempahan awal agar tidak gigit jari.

Bagi yang belum punya idea, anda mungkin boleh mempertimbangkan untuk bercuti di Stellar Goldenhill Cameron yang terletak di Cameron Highlands, Pahang.

Percutian di Cameron Highlands mungkin dirasakan seperti mainstream kerana ia menjadi tumpuan pengunjung setiap kali musim cuti, tetapi tempat peranginan ini ada kelainannya yang tersendiri.

Di Stellar Goldenhill Cameron, tempat tinggal anda bukannya di dalam bangunan atau bilik hotel tetapi sebaliknya di dalam sebuah kenderaan!

Konsep penginapan di Stellar Goldenhill Cameron adalah sesuatu yang di luar kebiasaan.

Pernahkah anda menonton filem Barat yang memperlihatkan konsep rumah bergerak di mana di dalam kenderaan itu ada tersedia tempat tidur, tempat makan dan juga bilik air?

Kenderaan sebegini dinamakan sebagai kenderan rekreasi (recreational vehicle) atau caravan dan di Stellar Goldenhill Cameron, anda berpeluang untuk merasai pengalaman ini sendiri.

Pengusaha Stellar Goldenhill Cameron, Darren, 36, berkata selain pakej penginapan berbentuk perkhemahan dan glamping, pakej caravan adalah antara yang menjadi tarikan utama pengunjung.

Tempat bersantai di luar kenderaan rekreasi (caravan).

"Di Stellar Goldenhill Cameron, kami tawarkan dua jenis caravan iaitu The Nest dan The Cozy. Kedua-duanya boleh menempatkan tiga orang dewasa dan seorang kanak-kanak.

"Reka bentuk caravan ini bersesuaian untuk keluarga atau kumpulan pengunjung yang kecil dan menginginkan percutian di Cameron Highlands sambil menikmati udara segar dan alam semula jadi," kata Darren.

Tambah Darren tempat penginapan di dalam kenderaan rekreasi itu diinspirasikan dari percutian di negara empat musim seperti Eropah.

Walaupun di dalam kenderaan, tetapi tilam yang disediakan tetap empuk.

"Konsep kami di sebalik caravan ini adalah untuk menawarkan pengunjung pengalaman seakan-akan bercuti di luar negara khususnya seperti di Switzerland dan Korea Selatan.

"Di negara-negara itu, percutian di dalam kenderaan rekreasi sememangnya menjadi kebiasaan kerana cuacanya yang nyaman, sejuk dan tidak berkuap.

"Jadi kami fikir ia sangat bersesuaian untuk kami bawa konsep ini ke Cameron Highlands yang iklimnya juga sungguh selesa. Walaupun begitu, caravan kami di sini tidak boleh dibawa keluar untuk bersiar-siar dan hanya kekal di dalam tapak.

"Pengunjung dapat menikmati keindahan Cameron Highlands sambil melalui pengalaman baharu, bermalam di dalam kereta! Ia adalah sesuatu yang unik," ujar Darren.

Pemandangan di sekitar Cameron Highlands dari dalam kenderaan rekreasi (caravan).

Darren menyatakan setiap kenderaan rekreasi itu dilengkapi dengan kemudahan serupa yang boleh didapati di mana-mana hotel.

"Di dalam caravan ini ada katil, bantal, kerusi empuk dan semua kemudahan lain yang sesebuah hotel itu sepatutnya ada. Anda hanya perlu bawa bagasi pakaian tanpa perlu memikirkan apa-apa.

"Penginapan di dalam caravan kami ini adalah sangat selesa dan premium, pemanas juga ada tersedia kalau hari tu menjadi terlampau sejuk.

"Ketika anda tidur di dalam caravan, sambil angin-angin sepoi bahasa di Cameron Highlands memasuki jendela, anda akan dapat melupakan sebentar realiti dan mencari ketenangan diri" kata Darren.

Bilik tidur di dalam kenderaan rekreasi (caravan) ini juga adalah sangat luas.

Selain penginapan kenderaan rekreasi, Stellar Goldenhill Cameron juga menawarkan beberapa lagi tarikan yang bakal menjadikan percutian anda satu kenangan yang sukar dilupakan.

"Aktiviti yang sangat popular dalam kalangan penginap antaranya adalah berkelah sambil melihat pemandangan indah lerengan bukit di bawah. Makanan berkelah yang meliurkan dan lazat semuanya disediakan.

"Selain itu, menonton filem pada waktu malam sambil dipayungi bulan dan bintang adalah satu lagi aktiviti yang ditunggu-tunggu penginap kami di sini, konsep open sky, tak perlu aircond dan tak ada nyamuk.

Ruang terbuka untuk menonton filem secara beramai-ramai di bawah langit malam.

Manakala untuk penginapan glamping dan berkhemah, Darren menyatakan mereka ada menyediakan pelbagai variasi pakej yang bersesuaian dengan bajet perbelanjaan setiap pengunjung.

"Kami sedar setiap pengunjung ada preference dan budget masing-masing, kami ada pakej penginapan yang pastinya sesuai dengan keperluan anda.

"Apa-apa pun pakej yang anda pilih, kami menjanjikan perkhidmatan yang berkualiti dan hospitality yang tiada tandingan.

"Jadi ayuh lawat kami di Stellar Goldenhill Cameron dan cuba sesuatu yang baru, Cameron Highlands kini adalah lebih dari sekadar tempat mengutip strawberi, memakan jem dan ladang teh," kata Darren menoktahkan bicara.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Percutian dalam kenderaan rekreasi, caravan, Stellar Goldenhill Cameron, Cameron Highlands

Summary: <b>TEMPAT</b> peranginan di Cameron Highlands ini menawarkan penginapan di dalam kenderaan rekreasi.

Penginapan di dalam kenderaan rekreasi ditawarkan di Stellar Goldenhill Cameron.


Tak boleh ‘survive’ jual Menu Rahmah, restoran di Muar perkenal konsep tambah sampai puas... “Belum kenyang, jangan balik”

JANGAN dikejar keuntungan dalam berniaga kerana kelak ditakuti hilang keberkatannya.

Begitulah prinsip yang dipegang pemuda ini apabila membuka restoran nasi ayam penyet di Muar, Johor.

Mengakui mempunyai banyak persaingan di kawasan sekitar, Naufal Antyezem, 29, cuba mencari kelainan untuk ditawarkan kepada pelanggannya.

Nasi talapia penyet.

Restoran yang diberi nama 'Ayam Cabe Cobek' itu sudah genap setahun beroperasi dan antara menu istimewa yang disajikan adalah nasi goreng Jakarta.

"Menu di kedai saya ada empat sahaja iaitu ayam penyet, keli penyet, talapia penyet dan nasi goreng Jakarta. Mengapa ayam penyet? Sebab saya memang suka ayam penyet sejak dulu.

"Dekat restoran saya ni, saya gunakan konsep 'belum kenyang, jangan balik'. Maksudnya kalau mereka nak tambah nasi, sambal, sup dan air semua free flow. Boleh datang ke kaunter dan kami akan tambahkan.

"Saya buat pemerhatian sendiri ke atas pelanggan di kawasan restoran saya, sini banyak orang pejabat dan mereka mahukan value serta portion dalam makanan mereka.

"Mereka mahukan sesuatu yang berpatutan pada harga dan dalam masa sama mengenyangkan. Setiap kali pelanggan datang saya akan beritahu yang makanan dan minuman boleh tambah," kata Naufal.

Sambal ayam penyet di restoran Ayam Cabe Cobek adalah pedas membara dan luar biasa.

Teknik yang dipraktikkannya itu ternyata berkesan apabila terdapat peningkatan jumlah pelanggan di restorannya saban hari.

"Konsep ini adalah satu gimik yang memberikan nilai tambah kepada restoran saya, orang tertarik untuk datang ke kedai saya sebab makanan unlimited.

"Kuasa mulut ke mulut. Mula-mula seorang pekerja pejabat datang, esok-esoknya satu office turun ke kedai saya.

"Saya tak boleh nak harapkan sangat kepada media sosial macam TikTok dan Twitter sebab followers saya dekat situ ramai yang dari Lembah Klang dan Kuala Lumpur.

"Mereka mungkin boleh datang kalau waktu cuti hujung minggu atau musim perayaan, tapi kalau nak tackle orang tempatan di Muar, saya kena guna marketing word of mouth," terang Naufal

Sambal hijau air tangan Naufal menjadi dambaan setiap pengunjung restoran Ayam Cabe Cobek

Walaupun gimik yang diketengahkan Naufal itu mungkin tidak menjanjikan pulangan yang lumayan tetapi apa yang penting kepadanya adalah pelanggannya kenyang.

"Ada pelanggan yang datang tanya saya, macam mana saya untung sebab tak berkira makanan semua, saya cakap dalam bisnes saya, profit itu yang terakhir saya pandang.

"Kalau kita kejarkan sangat keuntungan, nanti banyak benda lain yang kita akan tertinggal. Sebagai contoh kepuasan pelanggan, servis dan kualiti makanan kita.

"Pelanggan pun bukannya tambah nasi sampai boleh habis satu flask tu, perut manusia juga terhad. Kalau yang tambah nasi sampai berpinggan-pinggan tu kadang-kadang mungkin dah lapar sangat.

"Tapi approach saya ni menjadi, orang Muar kalau nak kenyang dan nak makanan yang berbaloi, mereka akan ingat 'Ayam Cabe Cobek'," kata Naufal yang juga merupakan seorang peguam bela.

Restoran Ayam Cabe Cobek 'full house' ketika waktu puncak.

Bercakap mengenai konsep bermurah hati dalam berniaga, Naufal sempat memberikan perspektifnya mengenai Menu Rahmah daripada sudut pandang komuniti peniaga.

"Menu Rahmah ini adalah anjuran kerajaan untuk menyediakan hidangan lengkap yang terdiri daripada nasi, lauk, sayur dan air bagi golongan berpendapatan rendah.

"Saya ada juga nak buat Menu Rahmah tapi tak teruskan sebab dengan portion yang sebanyak tu, agak susah la kami peniaga nak survive. Kalau peniaga gerai mungkin boleh lagi, tapi kalau yang ada premis sedikit sukar.

"Macam saya berniaga ada premis, saya kena fikir nak bayar sewa kedai, bil air dan elektrik, gas dan minyak memasak, bayar staf. Semua itu kos.

"RM5 Menu Rahmah nampak murni tapi setelah saya buat kiraan terperinci, untung yang paling besar saya boleh dapat pun RM1. Agak payah la nak sustain kalau berniaga restoran macam saya," jelas Naufal.

Nasi keli penyet.

Naufal menekankan keuntungan RM1 untuk setiap hidangan hanya boleh menampung ekonomi peniaga itu jika ia dijual dalam kuantiti yang banyak pada satu masa.

Walaupun begitu, Naufal berkata Menu Rahmah masih boleh diteruskan bergantung kepada pemilihan hidangan yang bersesuaian.

"Nasi lemak berlauk saya rasa sesuai dijadikan hidangan Menu Rahmah. Nasi lemak kita dah biasa buat RM1 dan RM2, tambah ketulan ayam goreng, boleh dijadikan Menu Rahmah RM5.

Naufal menggunakan teknik 'free flow' untuk memastikan pelanggan berpuas hati dengan perkhidmatan restorannya.

"Kalau nak buat Menu Rahmah, peniaga tak boleh terikut-ikut dengan jenama besar, tak sustainable dan akan jadi merugikan.

"Kita kena ada strategi dalam menawarkan Menu Rahmah. Pembahagian makanan itu kena beri perhatian. Ayam goreng seekor mungkin kena kerat 10 atau 12.

"Menu Rahmah akan lebih bermanfaat kalau kita kecilkan portion. Perlu kita ingat, Menu Rahmah ini bukannya paksaan, kalau rasa mampu buat, teruskan, kalau tak, jangan," kata Naufal menoktahkan bicara.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

tempat makan menarik di Muar, nasi ayam penyet, nasi goreng Jakarta, ayam cabe cobek, Menu Rahmah

Summary: <b>PEMUDA</b> ini menawarkan sesuatu yang unik di restoran nasi ayam penyet miliknya.

Restoran Ayam Cabe Cobek ini terletak di Muar, Johor.


Selain Kaabah, kapal terbang tak boleh lintas atas rumah Messi di Barcelona... Ketahui lokasi lain dan sebab-sebab larangan

KETIKA sedang selesa beristirehat dalam kabin kapal terbang, pernahkan anda terfikir tentang ruang udara yag sedang direntasi pesawat?

Kebiasaannya dalam penerbangan jarak jauh ada disediakan ilustrasi peta digital pada skrin LCD (paparan kristal cecair) di kerusi hadapan untuk tatapan penumpang.

Tahukah anda, dalam peta tersebut ada beberapa lokasi yang dilarang sama sekali untuk pesawat merentasi ruang udaranya.

Ternyata perjalanan kapal terbang mempunyai 'sekatan jalan' tersendiri, ayuh kita lihat apakah lokasi tersebut dan sebab di sebaliknya.

Kutub Utara dan Kutub Selatan (Gambar hiasan, Freepik)

1) Kutub Utara dan Kutub Selatan

Kedua-dua kutub yang terletak di titik paling hujung di Bumi menyebabkan ia mempunyai cuaca yang ekstrem dan jarak penglihatan yang rendah.

Banyak risiko keselamatan yang perlu diambil kira untuk menerbangkan pesawat melalui kawasan ini.

Parthenon Greece (Freepik)

2) Parthenon Greece

Parthenon di Greece merupakan tapak warisan bersejarah yang telah diiktiraf oleh Pertubuhan Pendidikan Kebudayaan dan Saintifik Pertubuhan Bangsa-Bangsa Bersatu (Unesco).

Menurut mitologi Yunani, Parthenon merupakan kuil yang dibina khas untuk dewa Athena bersemayam.

Pesawat tidak digalakkan untuk merentasi ruang udara tapak bersejarah dan jika perlu, ia harus terbang pada altitud sekurang-kurangnya 5,000 kaki dari monumen itu.

Taman tema Disney (Gambar hiasan, Freepik)

3) Taman tema Disney

Larangan penerbangan di ruang udara taman tema Disney adalah khusus untuk cawangan di Florida dan Anaheim, California, Amerika Syarikat.

Pesawat tidak boleh terbang kurang daripada 3,000 kaki di atas kedua-dua taman tema tersebut.

Larangan itu berkuatkuasa selepas serangan pengganas pada 11 September 2001 yang menyasarkan dua menara Pusat Dagangan Dunia (WTC).

Larangan itu dijadikan kekal pada tahun 2003.

Ia adalah untuk tujuan keselamatan dan langkah berjaga-jaga jika kejadian serangan pengganas yang sama berulang.

Macchu Pichu (Freepik)

4) Macchu Pichu

Seperti Parthenon di Greece, Macchu Pichu di Peru juga mempunyai larangan penerbangan kerana ia adalah sebuah tapak bersejarah dan perlu dilindungi dengan sebaik mungkin.

Pergunungan Himalaya (Gambar hiasan, Freepik)

5) Pergunungan Himalaya

Pergunungan Himalaya mempunyai gunung-ganang berketinggian 20,000 kaki yang boleh merisikokan keselamatan pesawat yang melaluinya.

Selain itu, pergunungan Himalaya juga tidak mempunyai tempat pendaratan yang bersesuaian jika berlakunya kecemasan.

Lionel Messi (Freepik)

6) Rumah pemain bola Lionel Messi di Sepanyol

Rumah Lionel Messi terletak di Gava iaitu sebuah bandar kecil di pinggir Barcelona, Sepanyol yang perlu patuh kepada peraturan alam sekitar.

Gava juga berada berhampiran dengan Lapangan Terbang El Prat iaitu lapangan terbang utama di Barcelona.

Rumah Lionel Messi terletak kira-kira 10 kilometer (km) dari Lapangan Terbang El Prat.

Barcelona perlu akur kepada peraturan alam sekitar iaitu lapangan terbang di situ bukan sahaja tidak boleh dikembangkan malah pesawat juga dilarang melintasi Gava.

Namun larangan penerbangan di Gava tidak mempunyai kaitan sama sekali dengan kehadiaran Lionel Messi.

Taj Mahal (Gambar hiasan, Freepik)

7) Taj Mahal

Taj Mahal di India diiktiraf oleh UNESCO sebagai tapak bersejarah dan larangan penerbangan adalah untuk melindunginya.

Segi Tiga Bermuda (Gambar hiasan, Freepik)

8) Segi Tiga Bermuda

Segi Tiga Bermuda di Lautan Atlantik sebenarnya tidak mempunyai larangan penerbangan yang termaktub tetapi sesetengah juruterbang memilih untuk mengelaknya.

Ia kerana kepercayaan bahawa tempat itu disumpah setelah berpuluh-puluh pesawat dan kapal laut lesap di kawasan terbabit sejak beberapa dekat yang lalu.

Kaabah (Gambar hiasan, Freepik)

9) Kaabah di Makkah

Larangan penerbangan di atas Kaabah yang pertamanya adalah kerana kota Makkah tidak mempunyai lapangan terbang.

Seterusnya adalah kerana ia bertujuan untuk menghormati Kaabah sebagai Tanah Suci untuk umat Islam.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Zon larangan penerbangan, peraturan penerbangan, lokasi kapal terbang tidak boleh melintas

Summary: <b>KAPAL</b> terbang juga mempunyai sempadan di udara yang tidak boleh direntasi kerana sebab-sebab tertentu.

Lokasi rumah Lionel Messi menjadi salah satu kawasan larangan laluan pesawat.


McD pun ada Menu Rahmah! Boleh pilih 3 hidangan bersama air, menariknya tiada had waktu... Boleh beli bila-bila masa

BERITA baik! Menu Rahmah kini boleh didapati di McDonald’s (McD).

Nampaknya orang ramai mempunyai lebih banyak pilihan untuk menikmati hidangan yang mengenyangkan pada harga serendah RM5 untuk satu hidangan.

Mulai sekarang McD menawarkan tiga pilihan Menu Rahmah iaitu:

1. Burger Ayam dan Teh Ais Limau (cawan kecil)

2. Bubur Ayam McD (saiz kecil) dan Teh Ais Limau (cawan kecil)

3. McEgg dan Teh Ais Limau (cawan kecil)

Pelancaran Menu Rahmah d McDonald's yang disempurnakan oleh Datuk Seri Salahuddin Ayub. -Foto Irfan Ruzaidi

Menu Rahmah di McD boleh didapati sepanjang hari di semua restoran McDonald’s di seluruh negara.

Pengenalan Menu Rahmah di francais makanan popular itu merupakan sokongan terhadap usaha Kementerian Perdagangan Dalam Negeri dan Kos Sara Hidup (KPDN) untuk membantu dan meringankan beban masyarakat tatkala peningkatan kos sara hidup yang sedang melanda negara.

Menterinya, Datuk Seri Salahuddin Ayub ketika merasmikan Menu Rahmah di McD berkata pihaknya berharap lebih ramai pemain industri dapat turut serta melaksanakan inisiatif ini.

Tiga hidangan Menu Rahmah yang berharga RM5 setiap satu. -Foto Irfan Ruzaidi

"Dengan penyertaan McDonald’s ke dalam Menu Rahmah, ia membuktikan makanan yang disediakan dalam inisiatif ini adalah berkualiti dan bukannya berkelas rendah.

"Kami tidak berkompromi walaupun harganya murah.

"Kami sangat berbesar hati melihat McDonald's dapat bersama kami melaksanakan Menu Rahmah ini sebagai usaha untuk menyediakan hidangan yang berpatutan kepada mereka yang memerlukan," katanya pada Rabu.

Sementara itu Naib Presiden dan Ketua Pegawai Pemasaran, McDonald's Malaysia, Melati Abdul Hai berkata pihaknya mahu memastikan rakyat Malaysia tanpa mengira latar belakang dapat sama-sama menikmati hidangan di cawangan mereka.

Datuk Seri Salahuddin Ayub menyantuni anak-anak yatim yang turut hadir. -Foto Irfan Ruzaidi

“Sebagai jenama yang cukup dekat di hati rakyat Malaysia, McDonald's Malaysia dengan sukacitanya menyokong inisiatif yang bermakna ini.

“Dengan pelancaran Menu Rahmah McDonald's Malaysia, ia membolehkan kami menyediakan hidangan kepada seluruh rakyat Malaysia tanpa mengira latar belakang pada bila-bila masa, di mana-mana sahaja,” ujarnya.

Bersempena pelancaran Menu Rahmah, McDonald's juga mengumumkan kemunculan semula menu yang sangat dinantikan ramai sempena bulan Ramadan, iaitu Foldover Ayam dan Foldover Daging.

Selain itu, McDonald's juga akan melaksanakan kempen Promosi 30 Hari Ramadan yang mana para pelanggan boleh menikmati pelbagai promosi dan ganjaran menarik melalui aplikasi McDonald's sepanjang bulan Ramadan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Menu Rahmah McDonald's, Burger Ayam, McEgg, Teh Ais Limau, Menu Rahmah McD

Summary: <b>MCDONALDS</b> kini menawarkan menu rahmah pada harga RM5 untuk setiap hidangan.

Menu Rahmah kini boleh didapati di McDonald's.


Dah 25 tahun berlalu harga apam balik kekal 50 sen, ramai suka sebab tetap rangup walau sejuk

DALAM perniagaan pastinya keuntungan berganda yang dikejar ramai, tetapi lain ceritanya untuk penjual apam balik ini.

Mohammad Puzee Mat Ajid berniaga kuih tradisional kegemaran ramai itu dengan harga yang tidak masuk akal iaitu 50 sen sekeping sejak 25 tahun lalu.

Puzee berkata pulangan yang diraih mungkin tidak seberapa tetapi apa yang lebih penting kepadanya adalah dia dapat menderma sambil berniaga.

"Niat utama saya untuk membantu mereka yang kurang bermampuan dalam keadaan ekonomi mendesak hari ini.

"Rezeki ni Allah dah tetapkan, jadi tak perlu risau yang kita akan jatuh miskin kalau kita bersedekah," ujar Puzee yang berniaga di Pantai Remis, Perak.

Peniaga berusia 63 tahun itu berkata walaupun dia bermurah hati dalam memberi, kewangannya dirasakan sentiasa mencukupi dan berkat daripada itu dia mampu membesarkan enam anaknya.

Perniagaan apam balik itu diambil alih daripada abangnya dan Puzee menyediakan apam balik itu setiap hari.

Puzee ikhlas dalam perniagaan apam baliknya dan mahu membantu mereka yang memerlukan.

Anak watan Kampung Sungai Batu, Perak itu berkata proses penyediaan melibatkan pengulian 10 kilogram (kg) tepung dengan campuran beberapa bahan lain untuk menghasilkan kira-kira 1,000 keping apam balik.

"Pada awalnya, saya meletakkan harga tiga keping apam balik RM1, kemudian menjadi lima keping RM2 dan terakhir sekeping 50 sen agar pelanggan mampu beli.

"Saya cuma mahu membantu pelanggan yang sempit kewangan, untung belakang cerita kerana saya percaya pada kekuatan rezeki dan sudah ada bahagian yang tersedia untuk saya," katanya.

Puzee membuka gerainya setiap hari kecuali Jumaat, dari pukul 9 pagi hingga 3 petang.

Sementara itu, Meredayu Naim, 40, yang merupakan pelanggan tetap di gerai Puzee berkata kerangupan tekstur apam balik itu adalah apa yang menjadikannya ia unik.

"Jika balik ke Pantai Remis saya pasti singgah ke gerai Pakcik Puzee sebab anak saya amat gemarkan apam balik beliau, rasa sedapnya lain dari yang lain, masih rangup walaupun sudah sejuk,” ujarnya.

Manakala bagi Maisarah Zainul Abidin, 33, dia memuji usaha yang dilakukan Puzee untuk mengekalkan harga apam balik 50 sen sekeping dan wajar menjadi contoh kepada peniaga lain.

"Harganya memang murah sebab rata-rata yang saya tengok peniaga jual pada harga RM1 atau 70 sen sekeping. Saya rasa memang berbaloi kalau beli banyak.

"Selain dari harganya yang murah, saya juga memilih untuk membeli apam balik dari Puzee kerana dia sangat peramah dan pandai menjaga hati pelanggan," katanya. - The Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

cari rezeki, apam balik 50 sen, ikhlas berniaga, harga murah, murah hati, berniaga sambil sedekah, apam balik rangup

Summary: <b>PENIAGA</b> ini bersifat dermawan dalam menjual apam balik.

{\"image_path\":\"uploads\\/images\\/2023\\/03\\/07\\/1968081.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":800,\\\"image_original_height\\\":536,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Harga apam balik gerai ini kekal 50 sen walaupun setelah hampir dua dekad berlalu.\",\"image_count\":2}


Pelumba basikal dedah tubuh, tunjuk kesan cedera sebagai kenangan

SEORANG penunggang basikal mengambil keputusan untuk berbogel bagi menunjukkan kesan luka pada badan selepas mengalami kecederaan kerana terbabas dalam perlumbaan Dunkirk.

Pelumba Astana Qazaqstan, Gleb Syritsa berada di tengah-tengah pek pecut ke garisan pada penghujung 4 Jours de Dunkerque, sebelum menjadi mangsa kemalangan ketika melihat penamat.

Meskipun mengalami kecederaan teruk, dia tetap menghabiskan perlumbaan dengan bantuan rakan sepasukan.

Malah tetap mempamerkan senyuman semasa bergambar di dalam bas pasukan.

Terdahulu, perlumbaan sejauh 196.6 kilometer itu dimenangi peserta dari Belanda, Olav Kooij. - Daily Mail

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>PERLUMBAAN</b> sejauh 196.6 kilometer bermula di Dunkirk.

Pelumba Rusia bergambar dalam keadaan bogel bagi menunjukkan kesan luka yang dialaminya.


Ronaldo sukar biasakan diri hidup di Arab Saudi, ini 2 sebabnya

BINTANG Al-Nassr, Cristiano Ronaldo mengalami kesukaran untuk menyesuaikan diri di Arab Saudi dan dilaporkan terdapat dua sebab perkara itu terjadi.

Menurut Sportskeeda, pemain Portugal itu tidak gembira dengan bahasa perantaraan yang digunakan, selain mendapati gaya hidup terlalu berbeza berbanding di Eropah.

Setelah Ronaldo meninggalkan Manchester United, dia menyertai Al-Nassr pada Disember lalu dengan persetujuan kontrak cukup menguntungkan.

Dia telah menghasilkan 12 gol untuk Al-Nassr dalam 13 penampilan liga, namun masih tidak berpuas hati dengan kehidupan di luar padang.

Pemain berusia 38 tahun itu tidak pernah bermain di luar Eropah sebelum ini, jadi perpindahan ke Asia Barat dianggap sebagai satu perubahan besar dalam kerjayanya.

Ronaldo juga dikhabarkan tidak kagum dengan budaya di sana kerana ‘sangat berbeza’ dengan gaya hidup asalnya.

Meskipun mampu bertutur dalam bahasa Inggeris, Sepanyol dan Portugis tetapi Ronaldo masih tidak biasa dengan bahasa Arab.

"Pemain itu bergelut untuk menyesuaikan diri di negara baharunya kerana terdapat halangan bahasa dan budaya yang sangat berbeza dari Eropah," lapor RMC Sport.

Arab Saudi, negara konservatif yang mengamalkan undang-undang Islam yang ketat, termasuk rakyatnya juga tidak menikmati kebebasan seperti di Eropah, yang boleh menjadi sebab di sebalik kekecewaannya.

Baru-baru ini, Ronaldo berdepan gesaan untuk dihantar pulang kerana menunjukkan isyarat lucah kepada peminat ketika berjalan ke terowong di stadium.

Ronaldo juga mungkin tidak dapat tinggal bersama Georgina Rodriguez lagi berikutan mereka belum berkahwin dan dilarang tinggal serumah.

Bagaimanapun, Arab Saudi melonggarkan undang-undang itu khas untuknya, dan mereka diberi kediaman di sebuah vila mewah di Riyadh.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Cristiano Ronaldo, biasakan diri, bercakap bahasa Arab, Al-Nassr

Summary: <b>RONALDO</b> dikhabarkan tidak kagum dengan budaya di Riyadh kerana ‘sangat berbeza’ dengan gaya hidup asalnya.

Ronaldo dikhabarkan mengalami kesukaran untuk menyesuaikan diri di Arab Saudi.


Ronaldo digesa akhiri karier bersama Real Madrid

CRISTIANO Ronaldo mungkin 'terpengaruh' apabila dia menandatangani kontrak besarnya di Al-Nassr, menurut Rivaldo.

Ronaldo, 38, menyertai pasukan Arab Saudi pada Januari lalu selepas kontraknya di Manchester United ditamatkan berikutan temu bualnya yang mengkritik kelab itu.

Perjanjian £173 juta (RM974 juta) setahun, sepanjang dua setengah tahun, menjadikannya sebagai pemain dengan bayaran terbaik dalam dunia bola sepak.

Bagaimanapun, ikon Brazil, Rivaldo menyifatkan gaji besar yang ditawarkan di Arab Saudi menutupi kesukaran liga dan cara hidup Ronaldo di negara Teluk itu.

ARTIKEL BERKAITAN: Ronaldo bakal tinggalkan Al Nassr, ditawar jadi duta di Real Madrid

Bercakap kepada Mundo Deportivo, Rivaldo berkata: "Saya faham kadang-kadang pemain terpengaruh dengan kontrak besar yang mereka tandatangani di Arab Saudi, tetapi kemudian kehidupan di sana lebih tertutup dan bola sepak tidak selalunya semudah yang disangka.

"Jadi, anda mungkin akan melalui fasa kekecewaan dan juga refleksi. Jika wang yang anda perolehi menebus kehidupan yang tidak bahagia yang dilalui sekarang.

"Adalah bagus untuknya dan untuk bola sepak melihat Cristiano Ronaldo kembali ke Real Madrid bagi menamatkan kariernya.

"Sudah tentu, penyokong perlu memahami bahawa mereka tidak boleh menuntut perkara yang sama daripadanya seperti ketika dia berusia 25 atau 26 tahun, tetapi dia masih boleh membantu kelab dalam lebih banyak penaklukan," kata Rivaldo lagi.

Ronaldo telah menjaringkan 12 gol dalam 16 perlawanan dalam semua pertandingan untuk pasukan Dinko Jelicic sejak penyertaannya. - Mail Online

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Cristiano Ronaldo, Ronaldo kembali Real Madrid, Al-Nassr, Ronaldo

Summary: <b>RAMAI</b> yang mahu melihat Cristiano Ronaldo kembali ke Real Madrid.

Ronaldo menyertai Al Nassr pada Januari 2023. foto Reuters

Al Nassr unveil new signing Cristiano Ronaldo


Pemain bola sepak terkaya di dunia kini buru kelab baharu

PEMAIN bola terkaya di dunia kini mencari kelab baharu selepas meninggalkan kelab di Thailand, Chonburi.

Faiq Bolkiah, yang merupakan anak saudara Sultan Brunei, Sultan Hassanal Bolkiah, mempunyai anggaran nilai bersih kekayaan lebih £20 billion (RM111 bilion).

Dia juga menghabiskan lebih sedekad dalam akademi bola sepak Inggeris, dengan pengalaman di Southampton, Chelsea dan Leicester.

Menerusi hantaran di Instagram pada Ahad, Faiq mengumumkan dirinya meninggalkan Chonburi FC.

ARTIKEL BERKAITAN: Pemain bola sepak terkaya mampu beli Manchester United, harga 2 kali ganda!

"Terima kasih Chonburi untuk dua musim terakhir. Dan terima kasih kepada penyokong di atas sokongan yang mengagumkan sejak hari pertama.

"Semoga yang terbaik untuk anda pada masa hadapan dan saya berharap suatu hari nanti kita akan bertemu lagi," tambahnya.

Dilahirkan di Los Angeles, Amerika Syarikat, Faiq mendapat pendidikan di England dan mula menceburi sukan bola sepak selepas menyertai Southampton ketika berusia 11 tahun.

Faiq menyertai Choburi pada 2021 dan meninggalkan kelab itu selepas menjaringkan dua gol dalam 29 perlawanan pada musim ini. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Faiq Bolkiah, pemain bola sepak terkaya, pemain terkaya di dunia, Sultan Brunei, Sultan Hassanal Bolkiah, Chonburi,

Summary: <b>ANAK</b> saudara Sultan Brunei mempunyai anggaran nilai bersih kekayaan lebih £20 billion (RM111 bilion).

Faiq mengumumkan dirinya meninggalkan kelab Chonburi FC. foto instagram fjefrib


Beraksi dalam perlawanan pertama selepas digantung, Messi kena ‘boo’ penyokong PSG

LIONEL Messi diejek oleh penyokong Paris Saint-Germain (PSG) semasa perlawanan pertama kelab itu selepas penggantungannya.

Bintang antarabangsa Argentina itu digantung oleh PSG awal bulan ini kerana melakukan perjalanan tanpa kebenaran selama dua hari ke Arab Saudi.

Bagaimanapun, kelab memendekkan tempoh penggantungan Messi dan pemain berusia 35 tahun itu kembali menjalani latihan minggu ini menjelang perlawanan Ligue 1 menentang AC Ajaccio pada petang Sabtu.

Messi dimasukkan dalam kesebelasan utama PSG untuk perlawanan tersebut, tetapi apabila namanya tertera di Stadium Parc des Princes, ia diejek penyokong tuan rumah.

Bukan itu sahaja, Messi turut diejek setiap kali dia menyentuh bola pada peringkat awal separuh masa pertama.

Messi, yang membuat permohonan maaf kepada PSG berhubung lawatannya ke Arab Saudi, dijangka meninggalkan kelab Perancis itu pada musim panas ini apabila kontraknya tamat. - Metro.co.uk

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Lionel Messi, PSG, Messi diejek penyokong PSG, lawatan ke Arab Saudi,

Summary: <b>APABILA</b> namanya tertera di Stadium Parc des Princes, kedengaran ejekan daripada penyokong tuan rumah.

{\"image_path\":\"uploads\\/images\\/2023\\/05\\/14\\/2071394.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":553,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Messi tidak \'dialu-alukan\' penyokong PSG ketika kali pertama beraksi selepas penggantungannya. Foto: Getty \",\"image_count\":1}

Messi tidak 'dialu-alukan' penyokong PSG ketika kali pertama beraksi selepas penggantungannya. Foto: Getty


Popular tapi tak tenang... gamer wanita dedah sering terima ugutan rogol, gangguan lucah

MEMILIKI lebih 120,000 subscribers di YouTube tidak membawa apa-apa makna sekiranya terpaksa hidup dalam keadaan sengsara.

Begitulah yang dilalui gamer terkenal, Saskia Cole dari Peterborough yang berdepan gangguan dalam talian sejak namanya popular dalam kalangan gamers di seluruh dunia.

Menurut content creator berusia 29 tahun itu, dia turut menerima ugutan rogol dan dihujani dengan gangguan berunsur lucah menerusi platform dalam talian.

"Saya pernah menerima ugutan rogol, ada juga individu yang memberitahu saya bahawa mereka akan mencari alamat dan merogol saya, ibu dan ahli keluarga saya.

"Ini tidak wajar, sejujurnya kejadian ini berlaku agak kerap," ujarnya yang turut memiliki lebih 40,000 pengikut di platform Twitch.

Saskia mempunyai lebih 120,000 subscribers di YouTube.

Selepas menerima ugutan secara dalam talian, Saskia berkata dia semakin takut apabila terdapat individu yang sanggup datang ke kediamannya.

"Ibaratnya, setiap hari pasti ada orang yang berkata buruk terhadap saya. Saya terima komen berunsurkan seksual dan ugutan.

"Lebih teruk, ada pengikut yang datang ke rumah saya dan dia tidak berpuas hati kerana saya enggan keluar dengannya. Saya paranoid dan cemas," ujarnya lagi.

Untuk rekod, satu kajian oleh Bryter mendedahkan bahawa 71 peratus wanita berkata mereka pernah mengalami diskriminasi dan penderaan semasa bermain permainan dalam talian.

Malah, 36 peratus wanita turut mengakui bahawa kejadian tersebut berlaku secara kerap. - ITV.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

gamer diugut rogol, diskriminasi, Saskia Cole, gamer wanita popular

Summary: <b>SASKIA</b> berdepan ugutan rogol selepas bergelar 'gamer' popular.

Saksia berdepan ugutan rogol selepas bergelar 'gamer' popular.


Erling Haaland menang anugerah FWA, pemenang terbesar dalam sejarah Liga Perdana

PENYERANG Manchester City, Erling Haaland dipilih sebagai Pemain Bola Sepak Terbaik Persatuan Penulis Bola Sepak.

Haaland telah menghasilkan musim yang hebat dengan jumlah golnya dalam semua pertandingan yang kini meningkat kepada 51.

Dia juga memenangi 82 peratus undian FWA sekali gus menjadikan margin kemenangan terbesar sejak Liga Perdana bermula.

Pemain berusia 22 tahun itu menjadi pemain City pertama memenangi anugerah FWA yang telah disampaikan sejak 1948.

Terdahulu, pemain sayap Arsenal, Bukayo Saka menamatkan saingan sebagai naib juara, dengan rakan sepasukannya di Gunners, Martin Odegaard di tempat ketiga.

Kevin De Bruyne dari Manchester City menduduki tempat keempat, dengan penyerang Manchester United Marcus Rashford di tempat kelima.

Secara keseluruhan, 15 pemain menerima undian. - Daily Mail

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Erling Haaland, FWA, kesatuan penulis bola sepak,

Summary: <b>MANCHESTER</b> City pertama kali memenangi anugerah FWA.

Erling Haaland diundi sebagai penerima FWA 2022-23.


“Setiap pasangan bertengkar, yang ditulis adalah pembohongan...” - Ibu pula buka mulut gosip hubungan Ronaldo, Georgina

DELORES Aveiro tampil menyangkal dakwaan bahawa hubungan anaknya, Cristiano Ronaldo dan pasangannya, Georgina Rodriguez kini di ambang keretakan.

"Ini semua pembohongan. Setiap pasangan bertengkar, tetapi apa yang ditulis adalah pembohongan," katanya ketika ditanya mengenai perkara tersebut.

Gosip mengenai Ronaldo, 38, dan Georgina, 29, hangat diperkatakan sejak bulan lalu apabila pemenang lima kali Ballon d'Or itu didakwa 'semakin muak' dengan hubungan cintanya, menurut laporan sensasi dari Sepanyol dan Portugal.

Bagaimanapun, baik Georgina mahupun Ronaldo, kedua-duanya turut menyangkal gosip tersebut.

"Orang yang cemburu mencipta khabar angin, orang yang bergosip menyebarkannya dan yang bodoh mempercayainya," tulis Georgina di laman sosialnya.

Sementara itu, Ronaldo pula memuat naik gambar di Instagramnya menunjukkan dia dan Georgina berciuman ketika sedang menikmati hidangan.

Gambar itu disertai dengan kapsyen 'Cheers to love'. - Thesun

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Cristiano Ronaldo, Georgina Rodriguez, hubungan retak menanti belah, ibu Ronaldo buka mulut,

Summary: <b>GOSIP</b> tersebut hangat diperkatakan sejak bulan lalu apabila Ronaldo didakwa 'semakin muak' dengan hubungan cintanya.

Delores (gambar kecil) menyangkal gosip mengenai Ronaldo dan Georgina.


Gerun! Penyokong Arsenal agresif, takutkan kanak-kanak

SEORANG penyokong Arsenal yang berkelakuan 'agresif' telah dikeluarkan secara paksa oleh peminat Newcastle semasa pertembungan di St James' Park, berikutan mengakibatkan kanak-kanak ketakutan.

Berlaku di ruangan keluarga, tindakannya itu dirakam oleh salah seorang wanita yang hadir bersama anak-anaknya di ruangan penonton sebelum dikongsikan di Twitter berikutan kekalahan 2-0.

"Bertahun saya tonton perlawanan di sini tetapi tidak pernah melihat perkara seperti itu," katanya.

Susulan penularan tersebut, terdapat warga maya yang menyatakan lelaki terbabit membaling botol.

Namun perkara itu dinafikannya 'saya tidak nampak dia membaling botol tetapi sangat agresif dengan orang sekeliling'.

Tambahnya, badan pengurusan juga lambat bertindak sehingga menyebabkan beberapa penyokong Newcastle tampil untuk membawa lelaki terbabit keluar. - chroniclelive

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>INSIDEN</b> terbabit dipercayai berlaku disebabkan penyokong tersebut tidak dapat terima kekalahan 2-0 ke atas Arsenal.

Lelaki terbabit terpaksa dibawa keluar oleh penyokong Newcastle.